Media-fakt.info - 2017 Yanvar\nYou are here : Media-fakt.info » Archives for Yanvar 2017\nPublished On Çərşənbə axşamı, Yanvar 31, 2017. Under: Dünya.\nÇinin yüksək hərbi dairələri Donald Trampın prezidentliyi dövründə ABŞ-la müharibəni qaçılmaz hesab edir. Bu barədə «Focus» Çinin «South China Morning Post» qəzetinə istinadən məlumat yayıb. Qəzet yazır ki, bu yaxınlarda Çin Milli Azadlıq Ordusu öz rəsmi saytında diqqətçəkən bəyanat yayıb. Bəyanatda bildirilir ki, hazırkı ABŞ prezidentinin rəhbərliyi dövründə ...\n«Deutsche Bank» 600 milyon avro cərimələndi – Rusiyanın «çirkli pullarını yuduğuna» görə\nAlmaniyanın nəhəng banklarından «Deutsche Bank» 600 milyon avro cərimə ödəyəcək. Buna səbəb bankın Rusiyada «çirkli pulların yuyulmasında» iştirakıdır. İstintaq məlumatlarına görə, rus müştərilər bankın Moskva və London filialları vasitəsilə 10 milyard dollara yaxın pul «yuyublar». «Deutsche Bank»ın Nyu-Yorkdakı Maliyyə Xidmətləri Departamentindən (DFS) bildiriblər ki, bu üsuldan bir neçə ...\n“Mənim adıma qeydiyyata alınmış QHT- nin qeydiyyatını ləğv edin”\nPublished On Çərşənbə axşamı, Yanvar 31, 2017. Under: Cəmiyyət.\nHüquq müdafiəçisi yenidən Ədliyyə nazirinə müraciət etdi Demokratik İslahatlar Ugrunda İctimai Birliyin sədri, hüquq müdafiəçisi Oqtay Gülalıyev bir müddət öncə onun sədr və təsisçi olaraq göstərildiyi, dövlət qeydiyyatına alınmış “İnkişafa Yardım” İctimai Birliyinin dövlət qeydiyyatının ləğv edilməsi ilə bağlı Ədliyyə naziri Fikrət Məmmədova 2- ci dəfə ...\n“Cərimələr işləyən şəxslərin maaşından tutulacaq” Bakıda cərimə olunan piyadaların cərimə məbləğini ödəməsi üçün sahə rəislərinə, təhsil müəssisələrinə müraciətlər edilib. Bu barədə “Report”a Bakı şəhər Baş Polis İdarəsinin Dövlət Yol Polisi İdarəsinin (BPİ DYPİ) bölmə rəisi, polis polkovniki Vaqif Əsədov məlumat verib. Piyadaların hüquq və vəzifələrinin “Yol hərəkəti haqqında” ...\nPublished On Çərşənbə axşamı, Yanvar 31, 2017. Under: Xəbərlər.\n“Azərpoçt” MMC poçt rabitə operatoru Cəbrayıl rayonunun Cocuq Mərcanlı kəndində poçt şöbəsi açacaq. Bu barədə poçt bazarındakı mənbə məlumat verib. Məlumata görə, şöbənin açılması məsələsi kənddə abadlıq işlərinin aparılması zamanı nəzərə alınacaq. Qeyd edək ki, yanvarın 24-də Azərbaycan Prezidenti işğaldan azad edilmiş Cəbrayıl rayonunun Cocuq Mərcanlı kəndinin bərpası ...\nKredit borcu olan müəllimə bankın şüşələrini sındırdı\nBakıda 46 yaşlı qadın bank filialının şüşələrini sındırıb. Daxili İşlər Nazirliyindn verilən məlumata görə, Bakıxanov qəsəbəsində yerləşən banklardan birinin filialından polisə “həyəcan” siqnalı daxil olub. Dərhal hadisə yerinə gələn Sabunçu Rayon Mühafizə İdarəsinin əməkdaşları, bankın giriş qapısının şüşəsinin sındırıldığını aşkar ediblər. Əməkdaşlar obyektin qarşısında olan 1971-ci ...\n“Elektroşok verirdilər, rəis elə döyürdü ki… ” – FOTO\nPublished On Bazar ertəsi, Yanvar 30, 2017. Under: Cəmiyyət.\nXaçmaz rayonunda gənc oğlan polis şöbəsində dəhşətli işgəncələrə məruz qaldığını deyir. Maşın oğurlamaqda şübhəli bilinərək polis şöbəsinə aparılan Zaman Orucov başına gələnləri Criminal.az saytına danışıb: ”Yanvarın 23-nə keçən gecə yatmağa hazırlaşırdım. Sahə müvəkkili Ədalətevimizə gələrək məni elə yataq paltarında çıxararaq maşına oturdub gətirirlər şöbəyə. Şöbədə gecə ...\nNeft hasilatı 19%-dən çox azalıb\nPublished On Bazar ertəsi, Yanvar 30, 2017. Under: Sosial-iqtisadi.\nNemət Əliyev Ötən il xam neft hasilatı 700 min ton azalaraq 41 milyon tona düşüb (qaz kondensatı ilə birlikdə). Hasilat səviyyəsinin azalması neft qiymətlərinin düşməsi hesabına dəyən zərərin daha da böyüməsinə səbəb olub. İtirilən milyardların müəyyən hissəsini kompensasiya etmək məqsədi ilə ölkənin qeyri-neft sektoruna bağlanan ümidlər 2016-cı ...\nGöygöl rayon Çaykənd kəndinin sakini, II qrup Çernobl əlili Baxşəliyev Telman Sadıq oğlu həmin rayonun Çaykənd Polis Bölməsinin rəisi Elşən Quliyev barədə Azərbaycan Respublikasının Prezidenti cənab İlham Əliyeva şikayət məktubu göndərib. Məktubun bir nüsxəsini də redaksiyamıza təqdim edən şikayətçi Polis rəisini qanunsuz əməllərdə ittiham edir ...\nApellyasiya Məhkəməsi Əli İnsanovun əmlakı ilə bağlı məhkəmə qərarını ləğv edib\n“2017-ci il yanvarın 26-da Bakı Apellyasiya Məhkəməsinin hakimi Xuraman Məhərrəmova Əli İnsanovun əmlakının qaytarılması ilə bağlı Nəsimi Rayon Məhkəməsinin qətnaməsini ləğv edib. Bu qətnamə ilə Əli İnsanovun əmlakının Azərbaycan prezidentinin köməkçisi Tariyel Ağayevin əlinə keçməsinə hüquqi don geyindirilib. Bu barədə Turan-a vəkil Toğrul Babayev bildirib. Vəkilin ...


tebii antibiotik - Bakı, metro Gənclik 34564\nElan № 34564\nÇində «Kordisepsin» istifadə edilmə tarixi 1200 ildən çoxdur. Hələ onda Çində bu bitkini möcüzə, «Allahın hədiyyəsi», tilsim kimi qəbul etmişlər. Çin təbibləri, botaniklərin göbələk sinfinə aid etdiyi çin kordisepsinin (Cordiceps chinensis) ikili xassəyə malik olduğu hesab edirlər: o, öz bioloji siklinin bir hissəsində bitki kimi, digərində isə həşərat kimi mövcud olur. Bu ikivahidli məxluq: «o həm bitki, həm də həşəratdır» (qədim Çin kitabı «Əczaçılığın yeni kompillyasiyası»ndan,1757).\nKordiseps yüksək dağlıq şəraitində 3500 m hündürlükdə Tibetdə Siçuan, Yunnan, Sinxay əyalətlərində yaşayır. Kordiseps bitki kimi mövcud olarkən yayda sporyaranma dövründə bitkinin sporu atılır, kəpənəyin sürfəsinə düşür və onun üzərində bitki siklindən bioloji siklə keçərək parazitlik edir.\nƏkilmiş sürfə torpağa bastırılır və kordisepsin rüşeymi kəpənəyin sürfəsi hesabına qidalanaraq barama şəklində qışlayır. Sonra o, torpağın altında müntəzəm uzun-uzadı aclığa, soyuq və oksigen çatışmamazlığına davam gətirərək qorets, astraqal, ofiopoqon kimi yüksək dağlıq bitkilərin ana kökü ilə qidalanmağa başlayır. Həşərat kimi yaşadıqdan sonra bitki kimi inkişaf, sonra isə sürfə əmələ gəlməsi baş verir və yuxarıda təsvir edilən sikl təkrarlanır.\nKordiseps yaşamaq üçün özündə yüksək qabiliyyətli informasiya daşıyır, göbələyin bədəni qidalı maddələrlə və xüsusi bioloji aktiv komponentlərlə zəngindir. Məhz buna görə o, sağlamlıq möhkəmləndirici və orqanizmin tonusunu qaldıran vasitə kimi istifadə edilir. «Tyanşi» firmasının «Kordiseps» bioloji aktiv əlavəsi miseliydən (bədən) göbələk – natural çin kordisepsindən müasir ayırma (təmizləmə) biotexnologiyasından istifadə edilməklə hazırlanmışdır. Qıcqırmadan sonra əldə edilmiş kütlə sublimasiya edilir, xırdalanır və onun tozu jelatin


Ən yaxın dostu "Qanqster"dən danışdı "Onun guya, pula ehtiyacı var idi?" |\nƏn yaxın dostu “Qanqster”dən danışdı “Onun guya, pula ehtiyacı var idi?”\nHəbsdə olan MTN generalı Akif Çovdarovun ittiham olunduğu “Kürdəmir epizodu” üzrə yeni detallar məlum olub.\nF.Seyidov A.Çovdarovun yaratdığı və oğlu Ruslanın təsisçisi olduğu “RAF-2006” MMC-nin direktoru olub.\nF.Seyidov generalla münasibətlərindən və biznes ortaqlığından danışıb: “Çovdarovla uşaqlıqdan dost olmuşuq, qonşu kənddənik. Uzun müddət Mənzil Kommunal Təsərrüfatında birinci müavin işləmişəm. Soyadıma da baxsaz, tanınmış ailədən olduğumu bilərsiz. Məni Çovdarova görə yox, Çovdarovu mənə görə tanıya bilərdilər. Mən keçmiş baş nazir Həsən Seyidovun kiçik qardaşıyam. İndi bizneslə məşğulam, baş qatıram. Bu işi də keçmiş başçı Fəxrəddin Məlikov təklif etdi, məni çağırıb dedi ki, boş dayanmısız, gəlin o torpağı götürüb işlədin. 30 il idi torpaqlar istifadə olunmurdu.\nSözügedən şirkətdə Akif Çovdarovun heç bir rolu olmayıb, sadəcə şirkət qurulanda oğlu Ruslan həmtəsisçi olub. MMC-nin demək olar ki, 90 faizi mənim olub. Akif Çovdarov bir az köməklik edib. Biz onunla yaxın dost olmuşuq, aramızda pay söhbəti olmayıb. Şirkətdə heç kimin payı olmayıb. Mən 100 min kredit götürüb bu işi qurmuşdum. Çovdarov tutulandan sonra da ailəsi mənə etibarnamə verdi, dedilər əziyyəti sən çəkmisən, sənə qalsın. 2006-cı ildən bəri gəlirdən Akif müəllimə 1 manat da verilməyib. Çovdarovun, guya, o pula ehtiyacı var idi? Heç bir dəfə də soruşmayıb ki, nə iş görürsüz? Hərdən mən kömək lazım olanda ona demişm ki, Akif müəllim, filan yerə denən mənə texnika versinlər. O da deyib, köməklik ediblər. Başqa heç bir rolu olmayıb. 2006-cı ildə şirkət yarananda oğlu Ruslan işləmədiyi üçün Akif müəllim dedi onun da adını yazın, başını qatsın. Sonra da Milli Məclisdə işə düzəldi, orada işləyən gəlib Kürdəmirdə balıqçılıqla məşğul olası deyildi ki. Ruslan cəmi 1 dəfə dostları ilə istirahətə gəlib. Balıq tutub, bişirib, yeyib gediblər”.\nF.Seyidov rayondakı “Xatirə” yeməkxanasının sahibi Şehman İmanovun qanunsuz hərəkət etdiyini deyib:\n“Oranın sadəcə adı yeməkxanadır, 1992-ci ildən rəsmi olaraq bağlanıb. Şehmangil qeyri-rəsmi olaraq işlədiblər, indi də uçuq vəziyyətdədi. Bunlar Çovdarovun həbsindən istifadə edib yalandan şikayət ediblər ki, bizi işləməyə qoymadılar filan. Bu təsərrüfatdır, orada 2 min meyvə ağacı var. “Setka”dan balaca bir darvaza qoyduq ki, mal-heyvan keçməsin. Onların uçuq yeməkxanasına görə öz ərazimizi açıq qoymalıydıq ki, mal-heyvan girib ağacları yesin? Sadəcə bəhanə edirlər, o da uzun çəkməz, hər şey həll olunacaq. 2006-cı ildə torpaq bizə icarəyə verildi, 2008-ci ildə torpağın üstündəki tikilini qanunsuz olaraq satıblar. Mən də Şirvan İqtisad Məhkəməsində bununla bağlı iddia qaldırmışam. Mən sakit dayandıqca, bunların ayaqları yer alır”.\n“Çovdarov torpaqların kəndlilərdən alınan zaman heç kimə hədə-qorxu gəlməyib. O ilk dəfə 2010-cu ilin yayında bir dəfə Mollakəndə gəldi, 1 saat oturub çay içdi, oradan da İsmayıllıya getdi. Çovdarov burada heç kimə hədə-qorxu gəlməyib, əksinə yaxşılıq edib. Hökumət o yeməkxananı Şehmangilə 2 min manata satmışdı. Mən onlara 10 min manat təklif edirdim. Çovdarov 2010-cu ildə ora gələndə bu məsələni bildi. Həmin vaxt Şehman yeməkxanada aşpaz işləyirdi. Çovdarov Şehmana dedi ki, “10 min də mən əlavə verirəm, sat, söküb aparsınlar, onsuz da uçub-dağılır”. İki min manatlıq köhnə binaya 20 min manat təklif etmək hədə-qorxu sayılır? Hədə-qorxu gəlmək istəsəydik, əllərindən alardıq. Onlara bir söz deyən olmadı”.\nFəttah Seyidov Akif Çovdarovla birgə qurduqları biznesin imkanlarını da açıqlayıb: “70 hektarlıq ərazinin 50 hektarında balıq yetişdirmək üçün 16 göl var, 15 hektarını isə əkin sahəsi və dambalar tutur. Əkin sahəsində 200-dən çox dekarativ, 500-dən çox meyvə ağacları var. Bundan əlavə 5 hektarda yonca sahəsi var. 50 hektarlıq göllərdə il ərzində 100 000 ədəd muxtəlif balıq sortları yetişdirmək mümkündür. Sahədə transformator və nasoslar quraşdırılıb. Sahənin 4 yerində işçilər üçün yaşayış evləri, yeməkxana, yem və material ambarları, satış üçün 5 hovuz tikilib, Təsarrüfatın balansında Mitsubishi-Pikap avtomobili və Ford mikroavtobusu, göllərdə istifadə etmək üçün 2 ədəd motorlu qayıq və 5 ədəd taxta qayıq var”.(Qafqazinfo)\nFransada 17 min adam terror şübhəsiylə təqib edilir\n“Türk Axını”nda inşaat başladı


Hüquq müdafiəçisi dindirilib [VIDEO]\n2021, 30 Noyabr, çərşənbə axşamı, Bakı vaxtı 01:10\nHüquq müdafiəçisi Oqtay Gülalıyev Daxili İşlər Nazikliyinə (DİN) çağrılıb.\nO.Gülalıyevin bildirdiyinə görə, nazirlikdən onun İnsan Alverinə Qarşı Mübarizə Baş İdarəsində olmasını istəyiblər: «Hansısa cinayət işinə görə çağırdıqlarını bildirdilər. Rəsmi çağırış vərəqəsi təqdim etdilər».\nO.Gülalıyev deyib ki, bu gün, aprelin 16-da, saat 16:00-da adıçəkilən idarədə olacaq. O, DİN-ə çağrılmasının əsl səbəbləri barədə məlumatsız olduğunu ifadə edib.\nBu gün, aprelin 16-da AXCP üzvü Emil Səlimov da Daxili İşlər Nazirliyinin İnsan Alverinə Qarşı Mübarizə Baş İdarəsinə çağrıldığını açıqlayıb.\n«İnsan Alverinə Qarşı Mübarizə Baş İdarəsindən zəng vurub məni gizli saxladıqları hansısa işlə bağlı şahid qismində ifadə vermək üçün dəvət etdilər. Vəkillə idarəyə gedəcəm. Amma əminliklə bildirirəm ki, şəxsimlə bağlı hazırlanacaq olan hər hansı iş bəri başdan quramadır və siyası fəaliyyətimlə bağlıdır», - deyən E.Səlimov ona hansısa təxribat hazırlandığını düşündüyünü ifadə edib.


NASA Yerin asteroidlə toqquşması təhlükəsi haqqında şayiələri təkzib edib - Report.az\nNASA Yerin asteroidlə toqquşması təhlükəsi haqqında şayiələri təkzib edib\n22 Avqust, 2015 00:37\nMəlum potensial təhlükəli asteroidlərin yaxın yüz il ərzində Yerlə toqquşma şansı 0,01%-dən azdır\nBakı. 22 avqust. REPORT.AZ/ NASA sentyabrın 15-28-də Yerin asteroidlə toqquşması və böyük dağıntıların olması haqqında şayiələri təkzib edib. "Report" RBK-yə istinadən xəbər verir ki, bu barədə təşkilatın saytında deyilir.\nBir müddət əvvəl bloqosferdə belə bir məlumat yayılıb ki, göy cismi və planetin toqquşması nəticəsində Atlantikadan başlayaraq Meksika və ABŞ sahillərinədək ərazi, eləcə də Mərkəzi və Cənubi Amerika dağılacaq.\n"Asteroid və ya istənilən başqa göy cisminin bu tarixdə Yerlə təmas edəcəyi haqda heç bir elmi əsas, dəlil yoxdur", - NASA mütəxəssisi Pol Xodas bildirib.\nYerə yaxınlaşan obyektlərə müşahidə üzrə proqramın məlumatına görə, yaxın gələcəkdə Yerlə toqquşa biləcək heç bir asteroid və ya komet hazırda yoxdur. Məlumatda deyilir ki, məlum potensial təhlükəli asteroidlərin yaxın yüz il ərzində Yerlə toqquşma şansı 0,01%-dən azdır.


Milli Qurtuluş Günü – Azərbaycanın müstəqilliyinin və müasir dövlətçiliyinin bünövrəsinin qoyulduğu gün kimi çağdaş tariximizə yazılıb.\nQurtuluş Günü ötən 29 ildə Azərbaycanın inkişaf və yüksəliş tarixidir. Bu tarix Azərbaycan xalqı üçün sadəcə təqvim bayramı deyil, böyük ictimai, siyasi və tarixi əhəmiyyətə malik gün, əsl qurtuluş rəhnidir. Bu tarixi yaradan isə Azərbaycanın müstəqilliyinin qorunub saxlanmasında, möhkəmlənməsində müstəsna rol oynayan, inkişafın sarsılmaz təməllərini qoyan, daim xalqına arxalanan Ulu Öndər Heydər Əliyevdir.\nMüasir dövlətçilik tariximiz Ümummilli Lider Heydər Əliyev dühasının çoxşaxəli və məhsuldar fəaliyyətinin canlı salnaməsidir desək, yanılmarıq. Çünki Ulu Öndər yaranmış tarixi şəraitə uyğun strateji qərarlar qəbul etməklə yanaşı, fəaliyyətində daim milli maraq və mənafeləri önə çəkib, uzaq hədəflərə hesablanmış inkişaf strategiyası hazırlayaraq onu uğurla reallaşdırıb. Bu səbəbdən də xalqımız Milli Qurtuluş Gününü hər zaman uca tutur və fərəh hissi ilə qeyd edir. Bu tarix dövlətçiliyimizi şərəfləndirən ən əlamətdar hadisədir.\nXaos, məşəqqət və itaətsizlikdən tərəqqiyə\n29-cu ildönümünü qeyd etdiyimiz Milli Qurtuluş Günü tariximizin şanlı məqamı, müasir dövlətçilik salnaməmizin isə ən şərəfli səhifəsidir. Çünki məhz bu gün Azərbaycanın müstəqilliyinin davamlığını, dövlətçiliyinin müqəddəratını həll edən tarixi andır.\nMilli Qurtuluş Günü “Xalq-Heydər” birliyinin əzəmətli təntənəsi kimi tarixə həkk olunub. Xalq üzləşdiyi bütün təlatümlərdən, faciələrdən xilas yolunu məhz Ulu Öndər şəxsiyyətində görürdü. Bir Lider kimi Heydər Əliyev də millətin və dövlətin böhran və məşəqqətlərdən qurtuluşu üçün həyatını qurban verməyə hazır idi. Bu qarşılıqlı etimad, inam – xalq və lider birliyi dünya tarixində az rast gəlinən faktlardandır. Tariximizin 1980-ci illərdən sonra başlayan və indiyədək davam edən dövrünü diqqətlə araşdırsaq, Milli Qurtuluş Gününün əhəmiyyətini və əlahiddəliyini aydın dərk edərik.\nAzərbaycanın müasir dövlətçilik tarixinin ən faciəli və qanlı-qadalı dövrünə çevrilən 1993-cü ilin iyun hadisələri, kəskinləşən siyasi və hərbi böhran AXC-Müsavat iqtidarının siyasi yarıtmazlığının məntiqi nəticəsi idi. Hələ Gəncə hadisələrinə qədər ölkə idarəolunmaz vəziyyətə gəlib çıxmışdı, mərkəzdənqaçma meyilləri pik həddə çatmışdı. Hakimiyyətsizlik, anarxiya baş alıb gedirdi. İqtidarın bu cür idarəçiliyi vətəndaş müharibəsi və ölkənin parçalanması üçün zəmin yaratmışdı. Bir sözlə, Azərbaycanın bir dövlət kimi varlığına birdəfəlik son qoyulması planı tam gücü ilə işə salınmışdı və AXC-Müsavat iqtidarı da buraxdığı kobud səhvlərlə buna rəvac verirdi.\nRespublikamızın başını təhlükələr aldığı həmin o günlər bütün nəzərlər ilk vaxtlardan Naxçıvana dikilmişdi. Çünki vəziyyəti təhlil edən hər kəs anlayırdı ki, məhz müdrik siyasətçi, görkəmli dövlət xadimi Heydər Əliyev bu çətinliklərin öhdəsindən gələ, xalqa və dövlətə nicat bəxş edə bilər. O zaman Naxçıvan Ali Məclisinin Sədri kimi Heydər Əliyevin uğurlu siyasət yürütməsi, blokada vəziyyətində olan Naxçıvanda erməni təcavüzünün qarşısını qətiyyətlə alması, Türkiyə və İranla münasibətləri qurması xalqın diqqətini cəlb edirdi. Ona görə ictimaiyyətin bütün nümayəndələri təkidlə Ulu Öndəri Bakıya çağırır, israrla hakimiyyətə gəlişini tələb edirdilər. Amma ovaxtkı iqtidar Heydər Əliyevin siyasətinə qarşı çıxır və muxtar respublikada hakimiyyət çevrilişi etməyə, Ulu Öndəri rəhbərlikdən uzaqlaşdırmağa çalışırdı. Ümumiyyətlə, müstəqilliyimizin ilk illərində Azərbaycana rəhbərlikdə bir-birini əvəzləyən səriştəsiz iqtidarların hamısı Ümummilli Liderin xalq arasındakı nüfuzundan qorxurdu.\nDaim xalqı özünə arxa, kömək hesab edən Heydər Əliyev isə ona bəslənən ümidləri doğrultmaq üçün məhz həmin günlərdə ölkəni xilas etmək kimi böyük bir məsuliyyəti öz üzərinə götürdü. Ümummilli Lider müstəqilliyimizin həmin mərhələsini belə xarakterizə etmişdir: “Azərbaycan böyük təhlükə qarşısında idi. Çünki Azərbaycanın müstəqil yaşamasının əleyhinə olan həm daxildəki qüvvələr güclü idi, həm də Azərbaycan kimi böyük coğrafi-strateji əhəmiyyətə, zəngin təbii sərvətlərə malik olan ölkənin tam müstəqil olması başqa ölkələrdə bəzi dairələri qane etmirdi. Ermənistanın Azərbaycana etdiyi təcavüz və bunun nəticəsində Azərbaycanın zəifləməsi, məğlubiyyətə uğraması, ikinci tərəfdən də daxildə hakimiyyət çəkişməsi 1992-ci ilin iyun ayında hakimiyyətə gəlmiş qüvvələri bir ildən sonra hakimiyyətdən saldı, xalq özü saldı”.\nYüksəlişin başlanğıc tarixi\nƏgər müstəqilliyi qazanmaq ilkin şərt idisə, ikinci vacib şərt onu qoruyub saxlamaq və inkişaf etdirməkdir. Bu çətin vəzifə Ümummilli Liderin iradəsi sayəsində reallığa çevrildi. Heydər Əliyevin böyük potensialı Azərbaycanın müstəqilliyinin qarantına çevrildi. Ümummilli Liderin şəxsiyyəti, onun özünəməxsus siyasi idarəetmə qabiliyyəti, xarizması, qətiyyəti, uzaqgörənliyi böhrana son qoydu, xalqımız Azərbaycan və azərbaycançılıq ideyaları ətrafında birləşdi. Ümummilli Liderin müdrikliyi və qətiyyəti sayəsində Azərbaycan müstəqil, demokratik, hüquqi və dünyəvi dövlət kimi inkişaf etməyə başladı. Respublikanın qarşısında duran problemlər mərhələlərlə həll olundu, əmin-amanlıq, siyasi sabitlik yarandı. İctimai-siyasi, sosial-iqtisadi, elmi və mədəni həyatda əsaslı dönüş başlandı, xalqımızın bütövlüyü, həmrəyliyi, milli birliyi təmin edildi. Bir sözlə, 1993-cü il iyun ayının 15-də Ulu Öndər Heydər Əliyevin Ali Sovetin Sədri seçilməsi Azərbaycan dövlətçiliyinin və müstəqilliyinin xilasına yol açan böyük siyasi hadisə kimi tarixə həkk olundu. Məhz Heydər Əliyev dövlətçiliyimizi, azadlığımızı qorudu, xilas etdi. Bu gün müstəqil, demokratik, hüquqi dövlətdə yaşamaq arzumuzun real və dayanıqlı əsaslar üzərində gerçəkləşməsi Heydər Əliyevin adı ilə bağlıdır.\n15 iyun həm də Azərbaycanın tərəqqisinin başlanğıc tarixi oldu. Sonralar ölkənin ali qanunvericilik orqanı xalqın ən müxtəlif təbəqələrinin arzu və istəklərini nəzərə alaraq Heydər Əliyevin hakimiyyətə qayıtdığı 15 iyun gününü əbədiləşdirdi. 15 İyun Milli Qurtuluş Günü Milli Məclisin qərarı ilə 1997-ci ilin 27 iyununda rəsmiləşdirildi. Milli Məclisin həmin tarixi qərarında deyilir: “Azərbaycan xalqının azadlığının, müstəqil dövlətçiliyinin müqəddəratının həll edildiyi ən ağır günlərdə Heydər Əliyevin öz xalqının iradəsinə tabe olaraq ölkə rəhbərliyinə qayıtması, əslində, onun müstəqil Azərbaycan Respublikasını, Azərbaycanxalqını, milli azadlıq hərəkatında qazanılmış tarixi nailiyyətləri məhv olmaqdan xilas etmək kimi çox çətin və şərəfli bir missiyanı könüllü olaraq öz üzərinə götürməsi idi. Bu, sözün əsl mənasında, “Ömrümün qalan hissəsini də xalqıma qurban verirəm” deyib meydana atılan böyük ürəkli vətən oğlunun öz xalqı, öz vətəni qarşısında misilsiz fədakarlığı idi”.\nHəmin vaxtdan xalqımız 15 iyunu əziz bayramlardan biri kimi qeyd edir, Azərbaycan dövlətinin qurtuluşunun başlanğıcı kimi dəyərləndirir və bu əlamətdar hadisəni məhz Ulu Öndərin adı ilə bağlayır.\nÜmummilli Liderin siyasi hakimiyyətə qayıdışından sonra ölkəmizdə milli məfkurənin, vətəndaş cəmiyyətinin formalaşması və yüksəlişi, xalqın arzularının gerçəkləşməsi üçün gördüyü ən mühüm işlərdən biri də ictimai-siyasi qurumların inkişafı və fəallaşması oldu. Azərbaycan həmkarlar ittifaqlarının müxtəlif siyasi qüvvələrin təsirindən qorunmasında, cəmiyyətdəki missiyasını yerinə yetirməsində Ulu Öndərin əvəzsiz rolu var. Bunların sayəsində həmkarlar ittifaqlarının uzun illər ərzində formalaşmış maddi-texniki bazasının dağıdılmasının qarşısı alındı, vətəndaş cəmiyyətinə yad olan inzibati-amirlik metodlarından imtina edildi, Azərbaycan Həmkarlar İttifaqları Konfederasiyasının demokratik idarəçilik prinsiplərinə əsaslanan fəaliyyətinə dəstək verildi.\nHəmin gündən ötən dövr ərzində Ulu Öndərin rəhbərliyi ilə ölkəmizdə möhtəşəm uğurlara imza atıldı, islahatlar həyata keçirildi, iqtisadi dirçəliş baş verdi, ordu gücləndirildi. Bu fikirlərin təsdiqi kimi, “Əsrin müqaviləsi”nin əhəmiyyətini vurğulamaq kifayət edər. Həmin beynəlxalq neft sazişi Azərbaycanın sonrakı uğurlu inkişafında əsaslı rol oynadı. Ulu Öndər Heydər Əliyevin həyata keçirdiyi təxirəsalınmaz sosial-iqtisadi, siyasi və mənəvi tədbirlərin nəticəsi kimi bir tərəfdən Milli Ordunun formalaşdırılması, Azərbaycanın dövlət mənafelərini qorumağa qadir olan nizami silahlı qüvvələrin yaradılması, torpaqlarımızın müdafiə olunması ilə bağlı mühüm addımlar atılmağa başlandı, digər tərəfdən, bütün siyasi və diplomatik vasitələrin işə salınması ilə Dağlıq Qarabağda 1994-cü ilin may ayında həyati əhəmiyyət kəsb edən atəşkəs əldə edildi. Atəşkəsin həyati əhəmiyyəti onda idi ki, məhz ondan sonra ölkəmizin dünya birliyinə inteqrasiyası sürətləndi, dünya birliyinə daxil olmağa şərait yaradan beynəlxalq müqavilələr, razılaşmalar əldə edildi.\nUlu Öndər Heydər Əliyevin səyləri nəticəsində bütün sahələrdə olduğu kimi, ölkəmizin iqtisadi həyatında da əhəmiyyətli dəyişikliklərin əsası qoyuldu. Ümummilli Liderin rəhbərliyi ilə qısa müddət ərzində ölkədə bazar iqtisadiyyatının formalaşması məqsədilə qanunvericilik bazası yaradıldı, məqsədli dövlət proqramları qəbul edildi, institusional islahatlar aparıldı, mülkiyyət münasibətlərində köklü dəyişikliklər olundu, iqtisadiyyatın inkişafına, mövcud resurslardan səmərəli istifadəyə, dünya iqtisadiyyatına inteqrasiyaya və nəticə etibarilə vətəndaşların rifah halının yüksəldilməsinə hesablanan sosialyönümlü siyasət həyata keçirilməyə başlandı.\nHeydər Əliyev yolu ilə Şanlı Zəfərə doğru…\nBu gün hər bir azərbaycanlı harada yaşamasından asılı olmayaraq, qurucusu və memarı Heydər Əliyev olan Azərbaycanla fəxr edir. Ona görə ki, Ulu Öndərin müəyyənləşdirdiyi inkişaf konsepsiyasını, siyasi kursu onun layiqli davamçısı Prezident İlham Əliyev ən yüksək səviyyədə reallaşdırmaqdadır. Əgər Ulu Öndər Azərbaycanı məhv olmaq təhlükəsindən qurtardısa, cənab İlham Əliyev ölkəmizi Cənubi Qafqazın liderinə, dünyada söz sahibinə çevirdi. Əgər dahi şəxsiyyət yüksəliş konsepsiyası hazırlayıb ölkəmizi yeni inkişaf mərhələsinə çıxardısa, onun layiqli davamçısı Azərbaycanı tarixinin ən qüdrətli dövlətinə çevirdi. Əgər Ümummilli Lider ölkəmizin cənubunda və şimalında baş qaldıran separatçı dəstələri zərərsizləşdirdisə, cənab İlham Əliyev 44 günlük Vətən müharibəsində ərazilərimizi 30 illik işğaldan azad etdi. Bu, Ata vəsiyyətini yerinə yetirən, onun yolu ilə gedən qalib Komandanın siyasi diplomatiyasının və sərkərdə qətiyyətinin təntənəsi idi.\nUlu Öndər Heydər Əliyevin əsasını qoyduğu ideyalar bu gün layiqli varisi tərəfindən qətiyyətlə həyata keçirilir. Xoşbəxtik ki, Azərbaycan tarixində son yüzilliklərin ən parlaq qələbə tarixinin canlı şahidləriyik. Çünki haqq savaşımızın nəticəsi olan Böyük Zəfər xalqımızı daha da bütövləşdirmiş, daha da mübariz etmişdi, milli həmrəyliyimizi gücləndirmişdir. 44 günlük müqəddəs savaş dövlətimizin və xalqımızın iftixar tarixidir. Bu savaşda Azərbaycan xalqı təkcə torpaqlarımızın işğaldan azad olunması ilə kifayətlənmədi, eyni zamanda öz varlığını, milli həmrəyliyini, dəmir iradəsini bütün dünyaya nümayiş etdirdi. Bu gün hər bir azərbaycanlı əzəli, qədim Azərbaycan torpaqlarına, Qarabağa və Şərqi Zəngəzura qayıdışdan böyük qürur hissi keçirir.\nÇoxəsrlik tarixində heç vaxt indiki qədər qüdrətli olmamış Azərbaycan inkişaf yolunda inamla irəliləyir. Ölkəmiz bütün sahələrdə davamlı uğurlar qazanaraq öz gücünü daha da artırır. 1993-cü ildə Ulu Öndər Heydər Əliyevin xalqın təkidli tələbi ilə hakimiyyətə qayıdışı, dövləti, dövlətçiliyimizi xilas etməsi bu gün hər bir Azərbaycan vətəndaşı tərəfindən böyük qürur hissi ilə xatırlanır, gələcəyimizin daha parlaq, işıqlı olacağına böyük əminlik yaradır.\nŞuşa Bəyannaməsi – diplomatiya tariximizin ən mühüm sənədlərindən biri\nÖtən il – 2021-ci ilin iyun ayında baş verən daha bir möhtəşəm tarixi hadisə 15 iyun təqvimini bizlər üçün ikiqat bayrama çevirib. 15 iyun 2021-ci il tarixi ilə Azərbaycan-Türkiyə əməkdaşlığında yeni bir səhifə açılıb. Həmin gün Azərbaycan və qardaş Türkiyə tarixində əhəmiyyətli gün kimi qalacaq.\nBu günü əlamətdar edən bir sıra məqamlar vardır. Belə ki, müstəqillik tariximizdə ilk dəfə olaraq Azərbaycan lideri xarici dövlətin başçısını Qarabağda qarşıladı. Təsadüfi deyil ki, Qarabağın ilk qonağı da məhz qardaş Türkiyə Prezidenti Rəcəb Tayyib Ərdoğan oldu. Qarabağın beşiyi, mənəvi dəyərimiz olan Şuşa şəhərində Azərbaycan Respublikası ilə Türkiyə Respublikası arasında müttəfiqlik münasibətləri haqqında bəyannamə imzalandı.\nBu tarixi anı unudulmaz edən digər bir məqam isə Şuşa Bəyannaməsinin imzalanmasının Qars müqaviləsinin 100-cü ildönümünə təsadüf etməsi idi. Şuşa Bəyannaməsini imzalayarkən Prezident İlham Əliyev bu məqamı xatırladaraq demişdir: “Tarixi Qars müqaviləsi düz yüz il əvvəl imzalanıb. Bu da böyük rəmzi məna daşıyır. Yüz ildən sonra azad edilmiş Şuşa şəhərində müttəfiqlik haqqında imzalanmış birgə bəyannamə bizim gələcək işbirliyimizin istiqamətini göstərir. Bəyannamədə bir çox önəmli məsələlər öz əksini tapır. Beynəlxalq müstəvidə birgə əməkdaşlıq, fəaliyyətimiz, siyasi əlaqələr, iqtisadi-ticarət əlaqələri, mədəniyyət, təhsil, idman, gənclər siyasəti, demək olar ki, bütün sahələr əhatə olunur. “Cənub qaz dəhlizi”nin Türkiyə, Azərbaycan, dünya üçün önəmi göstərilir. Hər bir məsələ çox böyük önəm daşıyır”.\n1921-ci il tarixli Qars müqaviləsinə əsasən, Naxçıvanın təhlükəsizliyinin təminatçısı olan Türkiyə 100 ildən sonra imzalanan Şuşa Bəyannaməsi ilə bütövlükdə Azərbaycanın, ümumilikdə isə regionun təhlükəsizliyinin zəmanəti qismində çıxış edir. Ona gərə də Şuşa Bəyannaməsi diplomatiya tariximizin ən mühüm sənədlərindən biri hesab olunur. Bu bəyannamə ilə regionda yeni geosiyasi konfiqurasiya yarandı. Saziş hər iki dövlətin ümumi maraqlarının qorunmasına, yeni imkanların birləşdirilməsinə, eləcə də ümumi maraq kəsb edən regional və beynəlxalq strateji məsələlərdə fəaliyyətlərin qarşılıqlı şəkildə əlaqələndirilməsinə istiqamətlənib.\nBu sənəd Türkiyə və Azərbaycan arasında hərbi-siyasi, iqtisadi sahələrdə olan müttəfiqliyi rəsmi şəkildə bəyan etdi. Bəyannamədə 1921-ci il Qars müqaviləsinə istinad edilir və göstərilir ki, müttəfiqlik münasibətləri haqqında Şuşa Bəyannaməsi beynəlxalq hüquqa söykənən və 100 il bundan öncə imzalanan tarixi Qars müqaviləsinə əsaslanır. Yəni Türkiyə və Azərbaycan münasibətlərini müasir dövlətlər üçün vacib olan tarixi-hüquqi təməl üzərində müstəqil dövlətlər olaraq qururlar. Sənəddə həmçinin deyilir ki, tərəflərdən hər hansı birinin fikrincə, onun müstəqilliyinə, suverenliyinə, ərazi bütövlüyünə, beynəlxalq səviyyədə tanınmış sərhədlərinin toxunulmazlığına və ya təhlükəsizliyinə qarşı üçüncü dövlət və ya dövlətlər tərəfindən təhdid və ya təcavüz edildiyi təqdirdə, tərəflər birgə məsləhətləşmələr aparacaq və bu təhdid və ya təcavüzün aradan qaldırılması məqsədilə BMT Nizamnaməsinin məqsəd və prinsiplərinə müvafiq təşəbbüs həyata keçirəcək, bir-birinə BMT Nizamnaməsinə uyğun zəruri yardım göstərəcəklər. “Bu yardımın həcmi və forması təxirə salınmadan keçirilən müzakirələr yolu ilə müəyyən edilərək birgə tədbirlər görülməsi üçün müdafiə ehtiyaclarının ödənilməsinə qərar veriləcək və Silahlı Qüvvələrin güc və idarəetmə strukturlarının əlaqələndirilmiş fəaliyyəti təşkil olunacaqdır” – deyə bəyannamədə yazılıb. Bu müddəa həm Ermənistanda mövcud olan revanşist qüvvələrə, həm də qonşu dövlətlərə yönələn bir mesajdır. Türkiyə bununla açıq şəkildə bəyan edir ki, Azərbaycanın yanındadır və bu mütəffiqlik yalnız iqtisadi-siyasi amillərlə deyil, həm də hərbi amillə təsdiqlənir. Azərbaycanın ərazi bütövlüyünə hər hansı bir təhdid olacağı təqdirdə Türkiyə bizim tərəfimizdə hərbi dəstəklə olacaqdır. Bəyannamədə həmçinin vurğulanır: “Tərəflərin Təhlükəsizlik Şuralarının milli təhlükəsizlik məsələləri üzrə müntəzəm olaraq birgə iclasları keçiriləcəkdir və bu iclaslarda milli mənafe, tərəflərin maraqlarına toxunan regional və beynəlxalq təhlükəsizlik məsələlərinin müzakirəsi həyata keçiriləcəkdir”.\nBəyannamədə öz əksini tapan digər bir vacib amil isə iqtisadi sahədə əməkdaşlıqla bağlıdır. Bu tarixi sənəd həm iki ölkə arasında, həm də regionda, eləcə də beynəlxalq aləmdə iqtisadi-ticari əlaqələrin sürətlə inkişafına təkan verəcək. Belə ki, bəyannamədə xüsusi vurğulanan Zəngəzur dəhlizinin açılması zərurəti iqtisadi, ticarət, nəqliyyat məsələlərinin həllində mühüm rol oynayacaq. Bu dəhliz daha çox iqtisadi əhəmiyyətə malik olacaqdır. Bəyannamədə qeyd olunur: “Tərəflər Azərbaycan və Türkiyəni birləşdirən Azərbaycan Respublikasının qərb rayonları ilə Azərbaycan Respublikasının Naxçıvan Muxtar Respublikası arasında dəhlizin (Zəngəzur dəhlizi) açılmasının və həmin dəhlizin davamı kimi Naxçıvan-Qars dəmir yolunun tikintisinin iki ölkə arasında nəqliyyat-kommunikasiya əlaqələrinin intensivləşməsinə mühüm töhfə verəcəyini qeyd edirlər”.\nŞuşa Bəyannaməsi həmçinin hər iki ölkənin iqtisadiyyatında şaxələndirmənin sürətlənməsinə, ölkələrarası mal daşımalarında, logistika məsələlərində yeni, mütərəqqi mexanizmlərin işlənib hazırlanmasına, tətbiqinə, regionda nəqliyyat-kommunikasiya əlaqələrinin bərpasına, beynəlxalq nəqliyyat dəhlizlərinin inkişafına geniş şərait yaradacaq. Sazişlə “Cənub qaz dəhlizi”nin tərəflər arasında səmərəli inkişafı gerçəkləşəcək, Azərbaycanın Türkiyə ilə, həmçinin Naxçıvan Muxtar Respublikasının digər regionlarla əlaqəsi bərpa olunacaq.\nSənədin ortaya qoyduğu mühüm məsələlərdən biri də xüsusi aktuallıq kəsb edən informasiya siyasəti və lobbiçilikdir. Beynəlxalq aləmdə daha səmərəli fəaliyyət göstərmək istiqamətində media platforması və diaspor sahəsində birgə, qarşılıqlı əlaqələrin genişləndirilməsi zəruridir. Məhz bu istiqamətdə gələcəkdə genişmiqyaslı işlərin aparılması üçün vacib olan aşağıdakı məsələlər bəyannamədə öz əksini tapıb: hər iki ölkənin diasporları arasında ikitərəfli əməkdaşlığın bütün parametrlər üzrə inkişaf etdirilməsi, birgə media platforması əsasında ölkələrin aidiyyəti qurumları arasında informasiya, kommunikasiya, həmçinin diplomatiya istiqamətində ikitərəfli əlaqələrin genişləndirilməsi, strateji məsələlər üzrə birgə qərarların qəbul edilməsi və icra edilməsi, qarşılıqlı maraq doğuran bütün məsələlər üzrə həmrəyliyin təmin edilməsi və s.\nİki qardaş Prezidentin imzaladıqları Şuşa Bəyannaməsi fevralın 1-də Azərbaycan Milli Məclisi tərəfindən ratifikasiya olundu. Türkiyə və Azərbaycan arasında münasibətlərin rəsmi şəkildə strateji müttəfiqlik səviyyəsinə qaldırılmasını nəzərdə tutan Şuşa Bəyannaməsi ratifikasiya üçün Türkiyə Böyük Millət Məclisinə də təqdim edildi. Türkiyə Böyük Millət Məclisinin Sədri Mustafa Şentopun imzası ilə təqdim edilən qanun layihəsi Xarici Əlaqələr Komitəsinə göndərildi.\n3 fevral tarixdə bəyannamənin təsdiqi ilə bağlı qanun layihəsinin lehinə 266 deputat səs verdi və bununla da, Şuşa Bəyannaməsi Türkiyə Böyük Millət Məclisi tərəfindən də təsdiqini tapdı.\nTürkiyə bu gün regionun və dünyanın ən aparıcı, söz sahibi olan ölkələrindəndir. Azərbaycanla Türkiyə arasında strateji əməkdaşlığın daha da möhkəmlənməsi isə regionun inkişafına, sabitliyinə, təhlükəsizliyinə xidmət edir. Azərbaycan və Türkiyənin həyata keçirdiyi enerji və nəqliyyat dəhlizləri layihələri Cənubi Qafqazda sülhün, əmin-amanlığın, təhlükəsizliyin təmin edilməsinə mühüm töhfələr verir, təkcə vahid bir xalqın deyil, regionda yaşayan bütün xalqların firavan həyatlarının təmin olunması üçün geniş imkanlar açır.\nPrezident İlham Əliyevin Azərbaycan-Türkiyə münasibətləri ilə bağlı fikirləri bu tarixi qardaşlığın mahiyyətini açıq şəkildə ifadə edir: “Mən dəfələrlə demişəm ki, bu gün dünyada Türkiyə və Azərbaycan qədər bir-birinə yaxın və bağlı olan ölkələr yoxdur. Bu, həqiqətdir. Bu, həm tarixi və etnik köklərə əsaslanan həqiqətdir, eyni zamanda biz – iki qardaş ölkə öz siyasətimizlə bu birliyi möhkəmləndiririk”.\nŞuşa Bəyannaməsi əbədi və sarsılmaz olan Azərbaycan və Türkiyə birliyini daha da gücləndirəcək, daha da dərinləşdirəcək. Bu tarixi sənədlə Türkiyə və Azərbaycan rəsmən müttəfiqlik zirvəsinə ucaldı. Həmin müttəfiqliyi hər yerdə – siyasətdə, iqtisadi əlaqələrdə, enerji, nəqliyyat layihələrinin həyata keçirilməsində, mədəniyyətdə, təhsildə, ordu quruculuğu istiqamətində görmək mümkündür. Yeni qlobal reallıqda isə Azərbaycan və Türkiyə beynəlxalq güc mərkəzləridir. Dost, qardaş ölkənin artan nüfuzu Azərbaycanı daha da möhkəmləndirir və hər iki dövlət bir-birinə arxa-dayaq olaraq dünya miqyasında təsirli güc mərkəzi rolunu oynayırlar.\nRəcəb Tayyib Ərdoğan da münasibətləri dəyərləndirərkən bəyan etdi ki, Türkiyə və Azərbaycan əlaqələrini əvvəlcə strateji tərəfdaşlıq, 2021-ci ildə isə Şuşa Bəyannaməsi ilə strateji müttəfiqlik səviyyəsinə çatdırıb. Enerjidən mədəniyyətə, müdafiədən ticari, iqtisadi və bəşəri münasibətlərə qədər uzanan geniş bir sahədə güclü əməkdaşlıqlar qurulub və bununla da ikitərəfli əlaqələr təkcə bölgəyə deyil, bütün dünyaya nümunə ola biləcək bir səviyyəyə çatdırılıb.\nBütün bunlar bir daha onu deməyə əsas verir ki, Prezident İlham Əliyevin Ulu Öndərin siyasi kursunu uğurla davam etdirməsi və zənginləşdirməsi sayəsində Azərbaycan dünyanın dinamik inkişaf edən, modernləşən, beynəlxalq miqyasda nüfuzu gündən-günə artan dövlətinə çevrilib. Vətən müharibəsində qazanılan möhtəşəm Zəfər də bu uğurların məntiqi nəticəsidir. Türkiyə ilə strateji müttəfiqlik isə Azərbaycanın gücünə güc qatıb və bu gün kimsə tarixinin ən qüdrətli dövrünü yaşayan ölkəmizə qarşı təhdid dili ilə danışa bilməz. Azərbaycanın güclü, qətiyyətli və müstəqil siyasətli Lideri və hər cür döyüş tapşırığını yerinə yetirməyə qadir qüdrətli Ordusu var. Xalq-Prezident birliyi isə dövlətin daha möhkəm dayaqlar üzərində dayandığının bariz təcəssümüdür.


Vətəndaşlar kadastrla bağlı xidmət haqqını və dövlət rüsumunu Kadastr kalkulyatoru ilə öyrənə bilər\n30-01-2019 / 14:42\nXeberler.az bildirir ki, bu elektron xidmət istifadəçiyə “Kadastr planlarının və yerquruluşu xəritələrinin tərtibi” və “Torpaqların inventarlaşdırılması və müayinə baxış aktlarının tərtibi” ilə bağlı tələb olunan xidmət haqqı və dövlət rüsumunu öyrənmək imkanı verir. Vətəndaşın öncədən kadastr xidmətləri ilə bağlı qanunvericiliyə uyğun olaraq ödəyəcəyi məbləğlə tanış olması prosesdə şəffaflığı artırır, şəxsi seçiminə uyğun daha düzgün qərarı verməsini təmin edir.\nXidmətdən istifadə etmək istəyən vətəndaşlar Əmlak Məsələləri Dövlət Komitəsinin Elektron Xidmətlər Portalında (e-emdk.gov.az) 40-cı elektron xidmət olan “Kadastr kalkulyatoru” bölməsinə daxil ola bilər. Sadə formada istifadəyə uyğun olan elektron xidmət sahəsindən “Kadastr planlarının və yerquruluşu xəritələrinin tərtibi” və ya “Torpaqların inventarlaşdırılması və müayinə baxış aktlarının tərtibi” bölməsi seçilir. Xidmətlərdən istifadə üçün əmlakın yerləşdiyi şəhər və rayonu, torpağın sahəsi və kateqoriyası, ehtimal edilən nöqtələrin və parsellərin sayı daxil edilir.\nKadastr planlarının və yerquruluşu xəritələrinin tərtibi ilə bağlı elektron xidmətdən istifadə üçün daşınmaz əmlakın növü, tərtib olunan plan və ya xəritənin sayı da qeyd olunur. İstifadəçi öz istəyinə uyğun xidmətin tezləşmə müddətini qeyd etməklə dövlət rüsumu və xidmət haqqı ilə bağlı dəqiq məbləği öyrənə bilər. Əmlak Məsələləri Dövlət Komitəsi tərəfindən göstərilən xidmətlərdə çevikliyə və məmnunluğa yönələn belə üstünlüklər fəaliyyətdə səmərəliliyi artırır, vətəndaşların xidmətlərdən rahatlıqla istifadəsinə şərait yaradır.\nKadastr kalkulyatoru yaradılıb


Zəngilanın işğaldan azad edilməsindən bir il ötür - Press Klub TV\nMüzəffər Azərbaycan Ordusunun ötən ilin sentyabrın 27-də başladığı əks-hücum əməliyyatları Ermənistan üçün gün keçdikcə rəzalətə çevrilirdi.\nErmənistanın özü haqqında illərlə apardığı təbliğatı, ordusu haqqında yaratdığı mifi Azərbaycan hərbçiləri yerlə-yeksan edirdi.\nHər keçən gün Azərbaycan Ordusu öz ərazilərini işğalçılardan təmizləyirdi.\n2020-ci ilin 20 oktyabrı da əlamətdar idi. Düz bir il bundan öncə Zəngilan şəhəri işğaldan azad edilmişdi.\nHəmin gün azad edilən digər ərazilərin siyahısını təqdim edirik:\nZəngilan rayonunun Havalı, Məmmmədbəyli, Şərifan, Muğanlı kəndləri və Həkəri qəsəbəsi;\nFüzuli rayonunun Dördçinar, Kürdlər, Yuxarı Əbdurrəhmanlı, Qarğabazar, Aşağı Veysəlli, Yuxarı Aybasanlı kəndləri;\nCəbrayıl rayonunun Safarşa, Həsənqaydı, Fuğanlı, İmambağı, Daş Veysəlli, Ağtəpə, Yarəhəmədli kəndləri;\nXocavənd rayonunun Ağcakənd, Mülküdərə, Daşbaşı, Günəşli, Çinarlı kəndləri.\nŞəmkir rayonunda avtomobildə yanğın hadisəsi baş verib. Bu barədə Fövqəladə Hallar Nazirliyinin…\nAzərbaycanın dünya bazarına çıxararaq satdığı "Azeri LT CIF" markalı xam neftin qiyməti 0,24 ABŞ…\nAzərbaycan Respublikasında koronavirus infeksiyasına 33 yeni yoluxma faktı qeydə alınıb, 23 nəfər…\n“YouTube” video xidməti ABŞ-ın hazırkı Prezidenti Donald Trampın hesabını azı bir həftəlik…\nMəzahir Pənahov MSK sədri seçildi\nBu gün Mərkəzi Seçki Komissiyasının (MSK) yeni tərkibdə ilk iclası keçirilib. İclasda təşkilati…\nMəktəbli çantalarının ağırlığı ilə bağlı həll yolu tapılıb?\nÇantaların ağırlığı ilə bağlı bir həll yolu artıq tapılıb. Bu il ilk dəfə Təhsil Nazirliyi 1-ci siniflər üçün dərslikləri iki hissəli şəkildə çap etdi. Trend-in məlumatına görə, bunu təhsil naziri Emin Əmrullayev bildirib. E.Əmrullayev…\nTƏCİLİ! – Koronavirus qapalı məkanda 8 metrdən yayıla bilir? – həkim rəyi\nAzərbaycanda bir gündə COVID-19-a 2 144 nəfər yoluxub, 33 nəfər vəfat edib\nAzərbaycan Respublikasında koronavirus (COVID-19) infeksiyasına 2 144 yeni yoluxma faktı qeydə alınıb, 1 923 nəfər müalicə olunaraq sağalıb. Nazirlər Kabineti yanında Operativ Qərargahdan verilən məlumata görə, COVID-19 üçün götürülən…\nYeni növ koronavirus (COVID-19) infeksiyasının yayılması ilə bağlı sanitar-epidemioloji vəziyyətin təhlilinə əsasən son günlər Goranboy, Göygöl və Mingəçevir şəhərləri, Bərdə, Xaçmaz, Samux, Siyəzən və Şəki rayonlarında yüksək…\nKamran Əliyev: “Karantindən əvvəl Bakını tərk edənlərin hamısının icazəsi olub”\nBu gün səhər saatlarından Bakı, Sumqayıt şəhərləri və Abşeron rayonunun girişində qurulmuş karantin postlarında uzun tıxaclar yaranıb. Bakı-Ələt, Bakı-Quba və Bakı-Şamaxı magistrallarında tıxaclar kilometrlərlə uzanıb. Sərt karantin…\nİmtahanlar zamanı koronavirus infeksiyasının (COVİD-19) profilkatikasına dair metodiki göstərişlər açıqlanıb. TƏBİB-dən verilən məlumata görə, sənəd müxtəlif qurumların imtahan mərkəzlərində (zallarında) imtahan müddətində əməkdaşların…


Karabakh.TV | 300-dən çox şəhid hərbi qulluqçunun vərəsəsinin sənədləri ödəniş aparılması üçün nazirliyə göndərilib\n300-dən çox şəhid hərbi qulluqçunun vərəsəsinin sənədləri ödəniş aparılması üçün nazirliyə göndərilib\nAzərbaycan Respublikasının Prezidenti cənab İlham Əliyevin 2018-ci il 19 aprel tarixli 1 nömrəli Fərmanının icrası olaraq şəhid hərbi qulluqçuların vərəsələrinə birdəfəlik ödəmənin (11 min manat) verilməsi üçün notariat kontorlarında sənədlərin qəbulu prosesi davam edir.\nTrend-in məlumatına görə, vərəsələr 2018-ci ilin 9 oktyabr tarixindən Əmək və Əhalinin Sosial Müdafiəsi Nazirliyinin rəsmi saytında (http://www.mlspp.gov.az) fəaliyyət göstərən “Birdəfəlik ödəmə” bölməsində hərbi qulluqçunun soyadını, adını və atasının adını daxil etməklə, sorğu-axtarış edərək, birdəfəlik ödəməni almağa hüququnun olub-olmadığını yoxlayırlar. 1997-ci il avqustun 2-dək Azərbaycan Respublikasının ərazi bütövlüyü uğrunda həlak olmuş, ölmüş və hərbi əməliyyatlarla əlaqədar xəbərsiz itkin düşdüyünə görə ölmüş elan edilmiş hərbi qulluqçuların vərəsələrindən artıq 96 faizi birdəfəlik ödəməni almaq hüququnun olduğunu öyrənib.\nDövlət başçısının qeyd olunan fərmanın icrası olaraq, birdəfəlik ödəmənin çevik, şəffaf və vətəndaş məmnunluğuna səbəb ola biləcək şəkildə verilməsinin təmin edilməsi məqsədilə nazirlik tərəfindən hazırlanmış qaydalara əsasən, həmin ödəmənin alınması üçün sənədlərin “bir pəncərə” prinsipi əsasında, yəni yalnız notariat orqanları tərəfindən qəbul edilməsi həyata keçirilir.\nİndiyədək artıq 300-dən çox şəhid hərbi qulluqçunun vərəsəsinin sənədləri notariat kontorlarında qəbul olunaraq birdəfəlik ödənişin həyata keçirilməsi üçün Əmək və Əhalinin Sosial Müdafiəsi Nazirliyinə elektron qaydada göndərilib. İlin sonuna qədər nazirlik tərəfindən həmin ödəmələrin vətəndaşların təqdim etdikləri bank hesablarına köçürülməsinə başlanacaq.\nBununla yanaşı, şəhid hərbi qulluqçuların vərəsələrindən əvvəllər sığorta ödənişi edilmiş bir qismi bu ödənişi almadıqları iddiası ilə nazirliyə və digər dövlət orqanlarına müraciət edib. Həmin şəxslər – ümumilikdə 117 şəhid hərbi qulluqçunun vərəsələri nazirlikdə qəbul olunaraq, şikayətləri qeydə alınıb. Müvafiq araşdırma aparılmaqla, onlardan artıq 70 şəhid hərbi qulluqçunun vərəsəsinin sığorta ödənişini aldığını təsdiq edən sənədlər Ədliyyə Nazirliyinin Qeydiyyat və Notariat Baş İdarəsindən əldə edilərək şikayətçilərə təqdim olunub. Digər 47 şəhid hərbi qulluqçunun vərəsələrinin şikayətlərinin araşdırılması davam edir.


Ülviyyə Könüldən illər sonra etiraf: “Aygün Kazımova pulları onlara xərcləyirdi” - FOTOLAR/MÜSAHİBƏ\nDövriyyəyə yeni əsginazlar buraxıla bilər - Deputatdan AÇIQLAMA\nPaşinyan baş qərargah rəisini işdən qovdu\nMüəllimi qəribə səbəblə polisə şikayət edən direktor NAZİRLİYƏ ÇAĞIRILDI\nAlmaniyadan Bakıya qız gətirən hüquqşünasın ŞOK ƏMƏLLƏRİ ÜZƏ ÇIXDI: qadın direktor evinə getdi...\nSona Vəliyeva: "Əkrəm Əylisliyə qarşı yumşaq davrandıq deyə, Rüstəm İbrahimbəyov..."\n29 İyun 2015 12:30\n5 768 Baxış\nSon vaxtlar çəkilən komediya filmlərinin titrlərində, nədənsə, rejissor Ülviyyə Könülün adına rast gəlmirik. Bir vaxtlar klip yaradıcılığına fasilə verib, bədii filmlərin çəkilişi ilə məşğul olan xanım rejissor, olmaya, komediya filmlərini bəyənmir? Bir ayağı Bakıda, o biri ayağı Amerikada olan Ülviyyə Könül, bəlkə, film çəkilişlərinə vaxt ayıra bilmir?\nPublika.az xanım rejissorun müsahibəsini təqdim edir.\n- Son vaxtlar Azərbaycanda gənc rejissorlar tərəfindən çoxlu sayda komediya filmləri çəkilir. Bu filmləri izləyirsiniz?\n- Xəbərim var, bu tendensiyanı alqışlayıram. Çünki bu tendensiya Azərbaycan tamaşaçısını yadırğadığı Azərbaycan kinoteatrlarına aparacaq. Elə təkcə bu fakta görə mən həmin filmləri alqışlayıram. Hər kəs bilir ki, dövlət sifarişi ilə çəkilən filmlərimiz kinoteatrlarda nümayiş olunur. Amma etiraf edək ki, tamaşaçını daha çox kommersiya filmləri maraqlandırır. Bu filmlərin komediya janrında çəkilməsinin də səbəbi elə tamaşaçını kinoteatra gətirməkdən ibarətdir. Amma filmlərin hansı keyfiyyətdə olması barədə bir söz deyə bilmərəm, çünki görməmişəm, amma əksəriyyətinin anonsunu izləmişəm.\n- Bəs hansı filmin anonsu sizi daha çox cəlb etdi?\n- “Xoxan” filminin. Amma cəmi bir filmin - “Yarımdünya”nın təqdimat mərasimində olmuşam. Artıq rəqabət genişlənir, baxımlı filmlər həm də gəlir gətirir. Rəqabət artdıqca rejissorlar daha keyfiyyətli məhsul barədə düşünməli olurlar. Axı xərc də borcu ödəməlidir. İstənilən film həm də gəlir gətirməlidir. “Forsaj 7” filmi bir-iki həftəyə milyardlarla gəlir gətirdi. Belə də olmalıdır. Filmə sərf olunan sərmayə çıxmalı və əlavə gəlir götürülməlidir ki, rejissor növbəti filmi çəkə bilsin.\n- “Xoxan” sizi nəylə cəlb etmişdi ki?\n- Ordakı aktyorlara baxanda elə adamı gülmək tutur. Bəlkə də, mən filmə baxsaydım, 20 dəqiqədən sonra zalı tərk edərdim. Bilmirəm, amma hər halda, anons məni cəlb etdi.\n- Təbii ki, filmin kim tərəfindən çəkilməsi də önəmlidir. Amma yəqin özünüz də şahidisiniz ki, bəzən elə insanlar film çəkir, adını ilk dəfə eşidirik.\n- Belə başa düşürəm ki, kimin əlinə pul düşür başlayır film çəkməyə. Film çəkənlər sırasında kinoya və kino sənətinə yaxın adamlar da var, uzaq adamlar da. Yəqin ki, zamanla onlar ələnəcək.\n- Komediya filmlərində istifadə olunan söyüşə münasibətiniz necədir?\n- Mən filmlərdə söyüşün qəti şəkildə əleyhinəyəm. Tamaşaçı gətirsin deyə filmdə söyüş söymək, şit zarafat etmək olmaz.\n- Amma tamaşaçı belə filmlərə daha çox maraq göstərir.\n- Düşünmürəm ki, hansısa tamaşaçı ailəsini də götürüb həmin filmi izləməyə getsin. Bəlkə də, belə filmlər elə tamaşaçını kinoteatrdan uzaqlaşdırır. Ekranda söyüş olmamalıdır.\n- Özünüz də bu tendensiyanı alqışladığınız halda, bəs nə əcəb film çəkmirsiniz?\n- Yəqin ki, bir gün mən də qoşularam. Bu dəqiqə mənə maraqlıdır ki, hansı filmlər özünü doğrulda bilir? Əsas filmin özünü doğrultmasıdır. Mən bilirəm ki, “Xoxan” filmi özünü doğruldub. Mən öz zövq və tələbatlarımı bir qırağa qoyub tamaşaçının tələbatını tutmaq istəyirəm. Film zalı söyüş, açıq-saçıq səhnələrlə, şit zarafatlarla doldurursa, mən belə film çəkə bilmərəm.\n- Elə həmkarınız Kənan.M.M “Ay brilliant”, Şahin Zəkizadə “Yüz kağız” filmini çəkdi. Nə əcəb gedib baxmadınız, dəvət etmədilər, yoxsa?\n- Əslində mən buna görə Kənandan incimişdim. Sonradan onu “Yarımdünya" filminin premyerasında görüb sözümü dedim. O, mənim həmkarımdır, gərək məni filminin təqdimatına dəvət edəydi. Dedi ki, bax indi yeni film çəkirəm, səni mütləq dəvət edəcəyəm.\n- Hansı janrda film çəkmək istəyərdiniz?\n- Romantik-komediya janrında çəkəcəyəm.\n- Sizin də filminizdə qeyri-peşəkar insanların çəkilməsi ehtimalı var?\n- Yox, yalnız bir nəfər ulduz müğənni çəkə bilərəm. Amma filmdə peşəkar aktyorlar çəkiləcək, qeyri-peşəkarı dəvət etsəm, təbii ki, həmin aktyorun yanında yaxşı görünməyəcək. Peşəkar operator, peşəkar aktyor, bir sözlə yalnız peşəkar komanda ilə işləyəcəyəm. Təbii ki, əgər film çəkəsi olsam.\n- Sizcə, uğurlu filmin ərsəyə gəlməsi üçün maddiyyat çoxmu önəmlidir?\n- Yox. Həm də əsas olan keyfiyyətli ssenaridir. Bu gün peşəkar ssenaristlər, cavan istedadlı uşaqlar da çox az saydadır..\n- Adlarını çəkərdinizmi?\n- Məsələn, Tural Sevdimalıyev, Fateh Məmmədəli, İsmayıl İmanov. Mən öz yaşıdlarımdan olan insanların adlarını çəkdim. İstedadlılar var, amma çox azdır. Yaxşı ssenarilər olsa, az büdcə ilə mükəmməl qısametrajlı filmlər çəkmək olar. Avropada, Amerikada az büdcə ilə o qədər maraqlı filmlər çəkilir ki... Sözsüz ki, böyük büdcəli filmlər də çəkilir, amma biz hələ ona can atmırıq. Uşaq iməkləyə-iməkləyə böyüyür. Ora doğru biz də gedirik. Ən əsası odur ki, bizdə də bu proses başlayıb artıq. Yadınızdadırmı bir vaxtlar Azərbaycanda klip bumu yaşanırdı. Gündə, həftədə bir klip çəkilirdi. Eyni vəziyyət indi kinomuzda başlanıb. Hər həftə bir filmin təqdimatı keçirilir, hər halda, bu, sevindiricidir. Mən də baxıram, düşünürəm, məni tutan bir ssenari olsa, çəkəcəyəm.\n- Bir vaxtlar ən bahalı klipmeyker sayılırdınız…\n- Əslində, ən bahalı klipmeyker mən deyildim, başqaları idi. Bəlkə ən tanınmış idim, amma ən bahalı rejissor deyildim. Məndən qat-qat artıq qonorar alan həmkarlarım olub və indi də var. Mən heç vaxt bahalı rejissor olmamışam.\n- Bahalı rejissorlar kimlər idi ki?\n- Ad çəkmək istəmirəm.\n- O məbləği sizə vermirdilər, yoxsa özünüz istəmirdiniz?\n- Mən ümumiyyətlə, pul söhbəti edə bilmirəm.\n- Ən bahalı klipi kimə çəkmisiniz?\n- Yadıma gəlmir, təxminən 5-6 minə çəkmişəm. Amma mən rejissorlar tanıyıram ki, hələ o dövr üçün 20-25 minə klip çəkib. Elə bu dövr üçün də bu məbləğ çox böyükdür.\n- Həmin vaxt ən bahalı klipləri çəkdirən Aygün Kazımova idi…\n- Aygün həmin vaxt kliplərini Gürcüstanda çəkdirirdi və pullarını onlara xərcləyirdi. Amma yenə də mən heç kimin pulunu saymıram bu söhbətdən zəhləm gedir.\n- Bu gün yaradıcılığınızda əvvəlki qaynar həyatı yaşayırsınızmı?\n- Hər yaşın öz dövrü var. Mən bu gün həm yaşca, həm başca başqa maraqların ardınca gedirəm. Daha çox sənədli filmlərə, ciddi tədbirlərə rejissorluq edirəm. Reklam kampaniyaları ilə birgə işlərim olur.\n- Qızınızı şou- biznesə qatılmağa qoyacaqsınız?\n- Qətiyyən. Əslində qızım rejissordur və gələcəkdə də yəqin ki, yalnız ciddi filmlər çəkəcək.\nFoto: Rəşad Abbasov\n22 May 11:16\nAzərbaycanlı döyüşçü-aktyor Nazarbayevin qızının çəkdirdiyi Tomris filminə dəvət aldı\n21 May 22:00\nPrezident Qaradağda məcburi köçkünlər üçün salınmış yaşayış kompleksinin açılışında\nCümhuriyyətə aparan yollardan bəhs edən kitab - “İstiqlal düşüncələri” təqdim olundu - FOTO\nTürkiyə ilə Portuqaliya arasında SEÇİM - Kiyevdə gərgin mübarizə\nŞamaxıda yeni çəkilən yol sürüşdü - VİDEO


Sentyabr ayının 29-da Azərbaycan bankları arasında ABŞ dollarını ən yüksək qiymətlə alan banklar “Bank BTB” və “Muğanbank”dır. Fins.az xəbər verir ki, bu banklar Amerika valyutasını 1.6250 manata alır.\nDolları ən aşağı qiymətə alan bank isə “Yapı Kredi Bank” dır.Bu bankda alış qiyməti 1.5603 manatdır. ABŞ dollarının ən aşağı satış qiyməti isə“Bank Silk Vey”dədir. Bu bank dolları 1.6430 manata satır.Dolların ən yüksək satış qiyməti isə 1.6902 manatdır. “Azərbaycan Beynəlxalq Bankı”və “AGBank” dolları bu məzənnə ilə satır.\nAvronu ən baha “Bank BTB” alır–1.8200 manat.Avronun ən ucuz götürüldüyü bank isə “Yapı Kredi Bank (Azərbaycan)”dır-1.7521 manat.Avronu ən ucuz “Expressbank”satır-1.8440 manat. Avronun ən baha satış qiyməti 1.8980 manat təşkil edir.“Bank Standard” avronu bu məzənnə ilə satır.\nNazir Sahil Babayev: "Şəhid hərbi qulluqçuların 4200 vərəsəsi artıq birdəfəlik ödənişi alıb"\nNazir: “Bu il Bakıda 3 “DOST” mərkəzinin yaradılması nəzərdə tutulur”\nİnvestisiya qoyaraq hansı ölkələrdə vətəndaşlıq almaq olar?\nBu Bank kreditləri transfer edir - Azərbaycanda\nBakının avtomagistrallarında sürət həddi əvvəlki vəziyyətə qaytarılıb\nAzərbaycanda ən az yanacaq işlədən AVTOMOBİLLƏR


Xanım yazarın monopyesi ölkəmizi Türkiyədə beynəlxalq festivalda təmsil edəcək - 02.10.2021, Sputnik Azərbaycan\nXanım yazarın monopyesi ölkəmizi Türkiyədə beynəlxalq festivalda təmsil edəcək\nƏsərin müəllifi jurnalist Ülviyyə Heydərovanın sözlərinə görə, tamaşa küçəyə atılmış itin aqibətindən bəhs edir. 02.10.2021, Sputnik Azərbaycan\nBAKI, 2 oktyabr — Sputnik. Oktyabrın 7-dən 17-dək Türkiyənin Diyarbəkir şəhərində "II SoloFest – Keçmişdən bu günə hekayə ənənəsi" Beynəlxalq Teatr Festivalı keçiriləcək. Sputnik Azərbaycan xəbər verir ki, festivalda ölkəmizi Mədəniyyət Nazirliyinin dəstəyi ilə yazıçı-dramaturq Ülviyyə Heydərovanın "Pələng" monopyesi təmsil edəcək. Tamaşanın quruluşçu rejissoru və plastik həlli aktrisa-rejissor Səbinə Məmmədzadəyə məxsusdur. Pələng rolunun ifaçısı Gənc Tamaşaçılar Teatrının aktrisası Zümrüd Quliyevadır. Əsərin müəllifi jurnalist Ülviyyə Heydərovanın sözlərinə görə, tamaşa "Pələng" adlı, küçəyə atılmış itin aqibətindən bəhs edir: "Əsərin qəhrəmanı evin yeni sahibi tərəfindən uzun illər yaşadığı yerdən qovulmuş "Pələng" adlı itdir. O, tənha qalır. Bütün yol boyu köhnə sahibini və onun xanımı ilə xoşbəxt günlərini xatırlayır, vəfalı it xatirələrin işığında sahibinin məzarını ziyarət edir".Yazıçı-dramaturq əsərin yazılma tarixindən bəhs etdi: "2018-ci ilin oktyabr ayı idi. Ustadım Ramiz Fətəliyev Dramaturgiya laboratoriyasında bütün tələbələrinə belə bir tapşırıq verdi: itin dilindən monoloq yazmaq. Hamı kimi mən də yazdım. Adını "Pələng" qoydum. Yazanda hekayə məni o qədər özünə çəkdi, cəlb elədi ki, düşündüm, əsəri elə ustadıma ithaf edim. Çünki o, belə bir tapşırıq verməsəydi, heç bu əsər də olmazdı".Heydərova əlavə edib ki, sözügedən monopyes bundan öncə Moskvada, "Dramaturgiya kafedrası- XXI əsr" ("Кафедра драматургии - XXI век") tərəfindən tamaşaya qoyulub. "İlkin hadisə - XXI əsr" Beynəlxalq Müstəqil Müasir Dramaturgiya Müsabiqəsində "Yalnız artist" nominasiyasının geniş siyahısına daxil edilib.\nyazar, pyes, türkiyә\nƏsərin müəllifi jurnalist Ülviyyə Heydərovanın sözlərinə görə, tamaşa küçəyə atılmış itin aqibətindən bəhs edir.\nBAKI, 2 oktyabr — Sputnik. Oktyabrın 7-dən 17-dək Türkiyənin Diyarbəkir şəhərində "II SoloFest – Keçmişdən bu günə hekayə ənənəsi" Beynəlxalq Teatr Festivalı keçiriləcək.\nSputnik Azərbaycan xəbər verir ki, festivalda ölkəmizi Mədəniyyət Nazirliyinin dəstəyi ilə yazıçı-dramaturq Ülviyyə Heydərovanın "Pələng" monopyesi təmsil edəcək. Tamaşanın quruluşçu rejissoru və plastik həlli aktrisa-rejissor Səbinə Məmmədzadəyə məxsusdur. Pələng rolunun ifaçısı Gənc Tamaşaçılar Teatrının aktrisası Zümrüd Quliyevadır. Əsərin müəllifi jurnalist Ülviyyə Heydərovanın sözlərinə görə, tamaşa "Pələng" adlı, küçəyə atılmış itin aqibətindən bəhs edir: "Əsərin qəhrəmanı evin yeni sahibi tərəfindən uzun illər yaşadığı yerdən qovulmuş "Pələng" adlı itdir. O, tənha qalır. Bütün yol boyu köhnə sahibini və onun xanımı ilə xoşbəxt günlərini xatırlayır, vəfalı it xatirələrin işığında sahibinin məzarını ziyarət edir".\nYazıçı-dramaturq əsərin yazılma tarixindən bəhs etdi: "2018-ci ilin oktyabr ayı idi. Ustadım Ramiz Fətəliyev Dramaturgiya laboratoriyasında bütün tələbələrinə belə bir tapşırıq verdi: itin dilindən monoloq yazmaq. Hamı kimi mən də yazdım. Adını "Pələng" qoydum. Yazanda hekayə məni o qədər özünə çəkdi, cəlb elədi ki, düşündüm, əsəri elə ustadıma ithaf edim. Çünki o, belə bir tapşırıq verməsəydi, heç bu əsər də olmazdı".\nHeydərova əlavə edib ki, sözügedən monopyes bundan öncə Moskvada, "Dramaturgiya kafedrası- XXI əsr" ("Кафедра драматургии - XXI век") tərəfindən tamaşaya qoyulub. "İlkin hadisə - XXI əsr" Beynəlxalq Müstəqil Müasir Dramaturgiya Müsabiqəsində "Yalnız artist" nominasiyasının geniş siyahısına daxil edilib.


Nizami rayonunda “Narkomaniyaya və dini ekstremizmə yox deyək!” mövzusunda tədbir keçirilib » Qlobal.Az\nNizami Rayon İcra Hakimiyyətinin təşkilatçılığı, Azərbaycan Respublikası Dini Qurumlarla İş üzrə Dövlət Komitəsinin Bakı şəhər şöbəsi və Nizami Rayon Polis İdarəsinin iştirakı ilə 27 fevral 2020-ci il tarixində "Zəngi” liseyində "Narkomaniyaya və dini ekstremizmə yox deyək!” mövzusunda tədbir keçirilib.\nTədbiri giriş sözü ilə Nizami Rayon İcra Hakimiyyəti başçısı aparatının İctimai-siyasi və humanitar məsələlər şöbəsinin müdir müavini – dini qurumlarla işin təşkilatçısı Bəhman Hüseynov açaraq bildirib ki, narkomaniya və dini ekstremizm bu gün dünyanı ən çox narahat edən amillərdir. Məhz bu səbəbdən də gündəlik tədbirlərimizdə, keçirdiyimiz görüşlərdə yeniyetmə-gənclərə bu zərərli amillər barədə məlumatların verilməsi, onların maarifləndirilməsi ən aktual məsələlərdən sayılır. İştirakçılara narkomaniya və dini ekstremizm barədə bir sıra məlumatları çatdıran B.Hüseynov yerlərdə, xüsusilə də təlim-tərbiyə ocaqlarında maarifləndirmə tədbirlərinin keçirilməsinin əhəmiyyətini vurğulayıb və qeyd edib ki, belə tədbirlərin davamlı olaraq təşkil olunması çox vacibdir.\nAzərbaycan Respublikası Dini Qurumlarla İş üzrə Dövlət Komitəsinin Bakı şəhər şöbəsinin əməkdaşı Nuru İmanov çıxış edərək bildirib ki, dünyada radikal meyillərin – radikalizm və ekstremizmin yayıldığı bir dövrdə gənclərin onlardan qorunması üçün ardıcıl olaraq maarifləndirmə tədbirlərinin keçirilməsinin böyük əhəmiyyəti vardır. Çünki bu meyillərin təsirinə düşən hər bir insanın həyatı və yaşam tərzi faciədir, hamı çalışmalıdır ki, gənclər belə faciələrə düçar olmasınlar, xalqımıza layiq əsl vətəndaş kimi formalaşsınlar. Dini-radikalizm din və cihad pərdəsi altında təşkilatlanır və öz güclərini artırmaq məqsədilə tərəfdarlar toplamaqla təbliğat işlərini daha da intensivləşdirirlər. Dini-radikalizm eyni zamanda, islamı parçalamaq, islamın dünyəvi gücünə kölgə salmaq kimi aparılan məkrli siyasətin əsas mərkəzinə çevrilmişdir. Dünyada fəaliyyət göstərən antiislamçı qüvvələr məhz bu metodlardan geniş istifadə etməkdədirlər. Çox təəssüflər olsun ki, aparılan təbliğatın çıxılmaz burulğanına bəzi zəif iradəli və maddi mənafeyi üstün tutan gənclərimiz də düşürlər. Bizlərin isə əsas məqsədi bu neqativ halların qarşısının alınması üçün birgə fəaliyyət göstərmək, yeniyetmə-gənclərimizi sağlam həyat tərzi mühitində tərbiyə etməkdən ibarətdir.\nNizami Rayon Polis İdarəsinin Veteranlar Şurasının sədr müavini Firdovsi Bayramov və 25-ci Polis Şöbəsinin əməkdaşı Günay Qurbanova çıxışlarında yeniyetmə-gənclərə narkomaniya və dini ekstremizm meyillərindən uzaq durmaları ilə bağlı tövsiyələrini veriblər, sağlam həyat tərzinin alternativi olmadığını onların nəzərlərinə çatdırıblar.


Mövlud Çavuşoğlunun Donald Trampa sərt cavabı | TRT Azerbaycan\nMövlud Çavuşoğlunun Donald Trampa sərt cavabı\nXarici İşlər naziri Mövlud Çavuşoğlu Lüksemburqun Xarici İşlər və Avropa İşləri üzrə naziri Jean Asselborn ilə birgə mətbuat konfransı təşkil etdi.\n14.01.2019 ~ 16.06.2019\nSuriyada təhlükəsiz bölgə yaratma fikri ABŞ prezidenti Donald Trampa deyil Türkiyəyə məxsusdur.\nBunu Xarici İşlər naziri Mövlud Çavuşoğlu Lüksemburqun Xarici İşlər və Avropa İşləri üzrə naziri Jean Asselborn ilə təşkil etdiyi birgə mətbuat konfransında dedi.\nAçıqlamasında Trampın “Suriyanın şimalında 30 km təhlükəsiz bölgə” sözlərinə dair Çavuşoğlu bildirdi ki, 30 km təhlükəsiz bölgə ilə əlaqəli ABŞ-ın təklifi olmadı, amma bu, ABŞ-ın da düşüncəsi deyil. Bu düşüncə hörmətli prezidentimizin (Rəcəb Tayyib Ərdoğan) bütün avropalılara təklifidir, ruslar da daxil. Hər görüş zamanı gündəmə gətirdik. (Sabiq ABŞ prezidenti Barak) Obama rəhbərliyi bunu realist təklif kimi qəbul etmirdi. Bəhanələrlə bu fikrimizi dəstəkləmədilər. İndi Türkiyənin qətiyyətli olduğunu gördükdən sonra bu düşüncəni ara yerə gətirdilər.\nSuriyadan çəkilmə mövzusunda Trampın üzərində ciddi təzyiq olduğuna işarə edən Çavuşoğlu “Amerikalı təhlükəsizlik qüvvələri Suriyadan çıxmaması üçün Trampa təzyiq edir” deyə söylədi.\nTrampın daxili siyasətə dair sosial şəbəkədə Türkiyə əleyhinə açıqlamalarına da toxunan Çavuşoğlu qeyd etdi ki, Strateji tərəfdaşlar soial şəbəkə üzərindən danışmaz. Bunun üçün əlaqə kanallarımız açıqdır. Biz heç bir təhdiddən qorxmayacağımızı söylədik. İqtisadi təhditlərlə heç nə əldə edilməz. Biz kürdlərin düşməni deyilik. Tarixdə onları ən çox qoruyan biz olmuşuq və buna da davam edəcəyik. Avropa, ABŞ bu həqiqəti bizdən daha yaxşı bilir.\nİdlibdəki terror qruplarının mövcudluğuna da toxunan Çavuşoğlu “İdlib terror yuvasına çevrilibsə bunun məsuliyyətlisi Suriya rejimi və onun tərəfdaşı ölkələrdir. Daraadan avtobuslarla terrorçuları gətirib İdlibə buraxdılar. Məqsədləri isə məlum idi. Bu terrorçuları bəhanə edərək İdlibə hücum etmək, bunu da etdilər” deyə bildirdi.\nÇavuşoğlu Rusiya ilə qəbul etdikləri İdlib razılaşmasının çətin də olsa uğurlu şəkildə tətbiq edildiyini söylədi.\nEtiketlәr: kürdlər , Suriya , ABŞ prezidenti Donald Tramp , Xarici İşlər naziri Mövlud Çavuşoğlu


Rəsul Brilliant Dadaşovanın mahnısını oxudu - VİDEO - sou biznes xeberleri 2022\nMüğənni Rəsul Əfəndiyev xalq artisti Brilliant Dadaşovanın repertuarından ifa etdiyi "Sevəcəyəm" adlı mahnısını təqdim edib.\nAzxeber.com xəbər verir ki, bəstənin sözləri Əlibaba Hacızadə, musiqisi Cavanşir Quliyevə, yeni nəfəsdə aranjimanı Kurşad Məmmədova, mix-masteri isə Hatəm Nəbioğluna məxsusdur. Sənətçi sözügedən mahnıya klip çəkdirmək üçün Türkiyəyə üz tutmalı olub.\nƏfəndiyev sadə süjet xətti olan ekran işinin rejissorluğunu Erkan Nasa həvalə edib.\nQeyd edək ki, klip ifaçının rəsmi YouTube kanalına yerləşdirilib.\nŞou Biznes Baxılıb: 711 Tarix: 21 yanvar 2022\nsonxeber.az toy makiyajlari qis geyimləri 2022 aksessuarlar hikmətli hekayələr aciq zedelenmeler yaralar soyuqdəymədən necə qorunmalı yay kombinleri 2022 kosmetika novruz ucun haxista hağışta


Azərbaycanın işğal olunmuş bir rayonunu versəydik... - Sərkisyan\nErmənistan prezidenti Serj Sərkisyan rusiyalı jurnalist Dmitri Kiselyovun Türkiyə və Ermənistan arasında olan münasibətlərə dair suallarına cavab verib.\nAvropa.info xəbər verir ki, Sərkisyan deyib ki, 2009-cu ildə münasibətlərin bərpasına dair protokolların imzalanmasına hazırlıq gedirmiş.\nD.Kiselyov: Ermənistan və Türkiyə arasında münasibətlərin yaxşılaşdırılması nə yerdədir, qarşınıza belə bir məqsəd qoyursunzmu?\nS.Sərkisyan: Təəssüf ki, bu sual mənə deyil. 2008-ci ildə biz türklərə danışıqları bərpa etməyi təklif etdik. Ləng keçən danışıqlarla 2009-cu ildə iki protokolun imzalanmasına gəlib çıxdıq. Sürixdə BMT TŞ-nın üç üzv ölkəsinin xarici işlər nazirləri səviyyəsində keçirilən görüşdə bu iki protokolu imzaladıq.\nTəəssüf ki, bir müddət sonra məlum oldu ki, türklər protokolları ratifikasiya etməyə hazır deyillər. Faktiki olaraq ilkin şərtlər olmadan Ermənistanla münasibətlər qurmağa hazır deyillər. İlkin şərtlər irəli sürməyə başladılar. Ermənistan “DQR”-i məcbur etməli idi ki, heç olmasa bir işğal olunmuş rayonu Azərbaycana versin. Yəni “təhlükəsizlik zonası”ndan bir rayonu. O zaman türklər diplomatik münasibətləri bərpa etməyə də hazırdır, sərhədlər də açılacaq.\nSənədlərdə də, protokollarda da razılaşmışdıq ki, münasibətləri ilkin şərtlər olmadan qururuq. Cavabımız belə oldu: “Bğaışlayın, bu barədə protokollar imzalananadək danışmaq lazım idi, yəni danışıqlar prosesi zamanı”. Bu andan etibarən Türkiyə ilə heç bir münasibətimiz mövcud deyil. Sadəcə biz hansısa beynəlxalq forumlarda görüşürük, salamlaşırıq, o qədər.\n– Heç nə əbədi deyil, hərəkət etmək lazımdır.\n– Əlbəttə. Soruşa bilərsiniz ki, nə etməli? Bəli, 2009-cu ildə hətta bəzi dostlarımız deyirdi ki, bizlər genosid kompleksi keçiririk, türklər “genosid”i tanımamış onlarla hər hansı münasibət saxlamaq istəmirik. Lakin biz buna getdik. Mənim o vaxtkı vəziyyətimi başa düşün, mən bütün dünyanı gəzəndə erməni diasporunun üzvləri ilə qarşı-qarşıya gəlirdim. Parisdə, Nyu-Yorkda, Los-Ancelesdə, Beyrutda Ermənistan prezidentinə qarşı bu ölkələrin erməni əsilli minlərlə vətəndaşı qarşı çıxdı. Onlar bu protokolların imzalanmamasını tələb edirdilər. İşlədim, inandırmağa çalışdım, xahiş etdim. Nəticə – protokollar imzalandı, amma yerinə yetirilmədi.\nBundan sonra nə etməli? Deyilənə razı olaq və deyək: “Gəlin “təhlükəsizlik zonası”nı Azərbaycana verək”. Bəs sonra? Türkiyə sərhədləri açacaq. Üç ay, bir il, yarım il sonra hansısa münaqişə baş verəcək. Bu ki bizdən asılı deyil. Bəlkə də uyğun nümunə deyil, mən hər zaman deyirəm ki, istənilən toy, qurulan istənilən ailədə hər iki tərəfin razılığı lazımdır. Belə yerdə demək olmaz ki, problemin 50%-i həll olunub. Vəziyyət o deyil. Bu məsələdə bizdən heç nə asılı deyil.


Tarix 26 434 2015 . Kateqoriya Yeniliklər\n“İdmançıların sәviyyәsi çox yüksәkdir”.\nI Avropa Oyunlarında təmsil olunan Azәrbaycan komandası zәfәr günlәrini yaşayır.\nGemi.Az-ın APA-ya istinadən mәlumatına görә, bunu gәnclәr vә idman naziri Azad Rәhimov deyib. Onun sözlәrinә görә, 12 gün әrzindә Azәrbaycan reytinqdә 2-ci yerdә qalib:\nBakıda iş vaxtı rejimi əvvəlki vəziyyətə qaytarılır\nTarix 26 314 2015 . Kateqoriya Yeniliklər\nSərəncam növbəti həftə qüvvədən düşəcək.\n“Bakı-2015” l Avropa Oyunları ilə əlaqədar iş vaxtı rejiminin dəyişdirilməsi ilə bağlı sərəncamı növbəti həftə qüvvədən düşəcək.\nKolleclərə qəbul üçün ixtisas seçimi iyulun 8-də başlayacaq\nTarix 25 479 2015 . Kateqoriya Yeniliklər\nMəlum olduğu kimi, Tələbə Qəbulu üzrə Dövlət Komissiyası (TQDK) IX və XI siniflər üçün buraxılış imtahanını yekunlaşdırıb və nəticələr də artıq bəllidir.\nBu il kolleclərə buraxılış imtahanlarının nəticələri əsasında qəbul həyata keçiriləcək. TQDK-dan Modern.az-a verilən məlumata görə, ümumi ( 9 illik) orta təhsil bazasında kolleclərin müsabiqəsində ümumi balı 16-dan, hər bin fənn üzrə minimal balı 8-dən az olmayan abituriyentlər iştirak edə bilərlər.\nTarix 25 449 2015 . Kateqoriya Yeniliklər\nAzərbaycan Təhsil Nazirliyi 2015-2016-cI tədris ilində orta məktəb şagirdləri üçün nəzərdə tutulan tətillərin müddətlərini açıqlayıb.\nNazirlikdən Trend-ə verilən məlumata görə, yeni tədris ilində ümumtəhsil məktəblərində dərs məşğələləri sentyabrın 15-də başlayıb iyunun 14-də yekunlaşacaq.\nSərdar Yusifoğlu: Abituriyentlər daha çox Türkiyədə təhsilə meyl edir\nTarix 22 570 2015 . Kateqoriya Yeniliklər\nXaricdə təhsil almaq bütün dövlərdə insanlar üçün maraqlı olub.\nXaricdə təhsil almaq bütün dövlərdə insanlar üçün maraqlı olub. Elə indi də bu sahəyə olan marağın yüksək səviyyədə olduğunu asanlıqla görmək olar.


Avropanın əfsanəvi kapitanları açıqlandı – Rəşad Sadıqov da var - İdmanXəbər\nAvropanın əfsanəvi kapitanları açıqlandı – Rəşad Sadıqov da var\nİdmanxeber.az-ın apasport.az saytına istinadən yaydığı məlumata görə, cədvələ öz yığmasını ən azı 75 matça kapitan kimi çıxaran futbolçular yer alıb.\n1. Kriştianu Ronaldo (Portuqaliya) – 108\n2. İker Kasilys (İspaniya) – 104\n3. Torbyen Svenssen (Norveç) – 93\n4. Byorn Nordkvist (İsveç) – 92\n5-7. Bobbi Mur (İngiltərə) – 90\nBilli Rayt (İngiltərə) – 90\nUqo Loris (Fransa) – 90\n8-9. Vitali Astafyev (Latviya) – 86\nViktor Onopko (Rusiya) – 86\n10. Canluici Buffon (İtaliya) – 80\n11. Fabio Kannavaro (İtaliya) – 79\n12. Rəşad Sadıqov (Azərbaycan) – 78\n“Komandaya kömək etmək istədim, pis vəziyyətə saldım” – Mahir Emreli\n“Neftçi” futbolçusunu Yunanıstan klubuna verir?\nadmin 29 Yanvar 2019\n“Partizani”nin uğursuz səfər seriyası\nadmin 16 İyul 2019\n“Neftçi” – “Zirə”: start heyətlər\n“Neftçi” “Zİrə”yə qarşı – YENİLƏNİR\nKoronavirusa görə Premyer Liqamızda daha bir oyun təxirə salındı\n“Zaqatala”dan darmadağın – Video\nAFFA rəsmisi “Atletiko” – “Bavariya” oyununa təyinat aldı\nAL-də həftənin oyunçusu adına namizədlər\n“Rəqibdən daha baxımlı qollar vurduq” – Uroş Matiç


Azərbaycanda qonaq evləri şəbəkəsi yaradılacaq - Azinforum.az İnformasiya Portalı\nAna səhifə / Cəmiyyət / Azərbaycanda qonaq evləri şəbəkəsi yaradılacaq\nReport xəbər verir ki, bu barədə Dövlət Turizm Agentliyi yanında “Azərbaycan Turizm Bürosu”nun (ATB) Baş icraçı direktoru Florian Zenqstşmit deyib.\nO bildirib ki, hazırda ölkədə təqribən 500-ə yaxın qonaq evləri fəaliyyət göstərir: “Koronavirus pandemiyası ilə əlaqədar qonaq evlərinə tələb artıb. Qonaq evlərinə dəstəyin hansı formada həyata keçirilməsi, onların infrastrukturları, sanitariya məsələləri və digər məsələlər ilə bağlı araşdırma aparılır”\nF.Zenqstşmit vurğulayıb ki, layihə çərçivəsində qonaq evləri şəbəkəsinin qurulması nəzərdə tutulur: “Hal-hazırda qonaq evi şəbəkələri mövcud deyil. Məqsədimiz yalnız qonaq evləri üçün şəbəkə qurmaq deyil. Eyni zamanda, yerli rezervasiya (Booking) platforması yaradılacaq. Hazırda platformanın yaradılması ilə bağlı tender keçirilib. Bu platforma ilkin mərhələdə Azərbaycanda istifadə ediləcək. Azərbaycan vətəndaşları, ölkədə yaşayan xarici vətəndaşlar platformanın imkanlarından yararlana biləcəklər. Platformada hotellərin, qonaq evlərini rezervasiyasını həyata keçirmək mümkün olacaq. Həmçinin, platforma vasitəsilə B2B (ikitərəfli görüşlər), B2C ( ticarətdən istehlakçıya) görüşlərinin təşkili kimi məsələlər də mümkün olacaq”.\nÖncəki Azərbaycanda peyvənd olunanların sayı 400 minə çatır\nNövbəti Bu xəstəxanada hər gün 1400 manatlıq yemək yeyilir


Ötən ay Təhsil Nazirliyinə 28 767 müraciət daxil olub | Report.az\nÖtən ay Təhsil Nazirliyinə 28 767 müraciət daxil olub Təhsil Nazirliyinin Telefon Məlumat Mərkəzinə (“Qaynar xətt” xidməti, telefon: 146) daxil olan zənglərlə və Vətəndaşların Qəbulu Mərkəzində avqust ayında vətəndaşlara göstərilən xidmətlərlə bağlı statistika açıqlanıb.\n2 Sentyabr , 2019 11:31\nTəhsil Nazirliyinin Telefon Məlumat Mərkəzinə (“Qaynar xətt” xidməti, telefon: 146) daxil olan zənglərlə və Vətəndaşların Qəbulu Mərkəzində avqust ayında vətəndaşlara göstərilən xidmətlərlə bağlı statistika açıqlanıb.\nNazirlikdən "Report"a verilən məlumata görə, qeyd olunan müddət ərzində həmin mərkəzlərə ümumilikdə 28 767 müraciət daxil olub.\nStatistikaya əsasən, Telefon Məlumat Mərkəzində 24 918 zəng qəbul edilib. Vətəndaşların Qəbulu Mərkəzində isə bu dövrdə 3 849 vətəndaşa xidmət göstərilib.\nTelefon Məlumat Mərkəzinə və Vətəndaşların Qəbulu Mərkəzinə daxil olmuş müraciətlərin (əsasən sorğu xarakterli olub) əksəriyyəti dərhal cavablandırılıb və operativ həll olunub. Vətəndaşların Qəbulu Mərkəzində 1 077 sənəd (650 ərizə, 427 məktub) qəbul olunub və qeydiyyata alınıb.


Laçında qalan ermənilərin çıxarılmasına başlanıb | No Comment\n15 İyun 2022, 12:08\nLaçın şəhərindən yan keçən avtomobil yolunun bu ilin yay aylarında istifadəyə veriləcəyi gözlənilir.\nBu yol Kərkicahandan, Xankəndi ətrafından, Qaybalı, Zarıslı və Turşsu kəndlərindən keçəcək və Laçın şəhərinə daxil olmadan Kirov, Böyük Qaladərəsi və Kiçik Qaladərəsi yaşayış məntəqələrindən də keçməklə Ermənistanın Azərbaycanla sərhədin 400 metrliyində yerləşən, ermənilərin “Kornidzor” (Zəngəzurun Gorunzur kəndi) adını verdikləri qəsəbəyə çıxacaq. Sözügedən alternativ yolun uzunluğu 28 km olacaq.\nMəlumatlara görə, bugünlərdə Xankəndidəki separatçı-terrorçu rejimin nümayəndələrindən biri Laçın rayonunun işğal illərində qanunsuz olaraq məskunlaşdırılmış Zabux kəndinə gəlib. Bu barədə Ermənistanın “Hraparak” nəşri məlumat yayıb. Məlumatda deyilir ki, kəndə gələn həmin məmur ermənilərə bəyan edib ki, Laçın dəhlizinə alternativ yol artıq tamamlandığı üçün tezliklə Zabuxdan köçməlisiniz. Buna görə də artıq kənddəki erməni ailələrindən bir neçəsi Ermənistana köçüb.\n“Aqavno” adlandırılan Zabux kəndinin qanunsuz “meri” – 2011-ci ildə qeyri-qanuni olaraq Azərbaycan torpağına köçürülmüş Suriya terrorçusu Andranik Çavuşyan Xankəndidən məmur gəldiyini təsdiqləsə də, onun sakinlərə belə bir xəbərdarlıq etmədiyini bildirib. Lakin o da etiraf edib ki, kənddəki erməniləri “doğma yurdlarından çıxmamağa” çağırsa da, Zabuxu tərk etməyə hazırlaşanlar xeylidir. A.Çavuşyanın sözlərinə görə, hazırda Zabuxda 50-yə yaxın erməni ailəsi qalıb.\nNOCOMMENT xəbər verir ki, Sosial Tədqiqatlar Mərkəzinin mətbuat xidmətinin rəhbəri, beynəlxalq münasibətlər üzrə şərhçi Əziz Əlibəyli musavat.com-a biıdirib ki, ermənilərin özləri oradan qovulmalarını istəyirlər: “Alternativ yolun açılması məsələsini artıq erməni tərəfi də deyir. Yay aylarının sonlarına doğru yol məsələsi həll oluna bilər. O da qeyd olunur ki, həmin bölgələrdəki insanlara, Zabux da daxil olmaqla, bir neçə kənddə yaşayan ermənilərə çıxmaqla bağlı ümumi göstəriş verilib.\nSadəcə, o hansı formatda olacaq, proses necə aparılacaq, dəqiq deyil. 10 noyabr razılaşması əsasında ilk növbədə, həmin tabeçiliyi reallaşdıracaq güc mərkəzi birmənalı olaraq sülhməramlılardır. Bu qüvvələr real şəkildə kəndlərdən ermənilərin çıxarılmasını təmin etməsə, o zaman Azərbaycanla münasibətlərin Rusiya tərəfindən kəskinləşdirilməsi arqumenti ortaya çıxır.\nZənn etmirəm ki, belə bir oyuna gedilsin. Bu kəndlərin boşaldılmasına Rusiya mane olacağı və etiraz edəcəyi təqdirdə, bu proseslərin yekunu mütləq şəkildə Ermənistanla toqquşmalara qədər gedib çıxacaq.\nBunu da nəzərdən qaçırmaq olmaz. İstisna etmirəm ki, əgər Azərbaycanla Ermənistanın toqquşmasına Rusiyanın ehtiyacı varsa, bunu istəyirsə, mümkünsüz deyil. Bu cür prosesləri həyata keçirə bilərlər. Onu da deyim ki, Azərbaycan tərəfi Zabux və digər kəndlərdə yaşayan erməniləri özü də həmin yerlərdən çıxara bilər. Amma bu necə olacaq? Qovma məsələsi onların istədikləri və görməyə çalışdıqları bir mənzərədir. Onu etməklə prosesləri şübhə altına ata bilərikmi, baxın bu sual ətrafında düşünmək lazımdır”.\n22 İyun 2022, 17:42\nSərhəddə sülh oyunu: Ermənilər əvvəlki vəziyyətə qayıtmaq istəyirlər\nPolkovnik: Ermənilər Laçını talayır\n20 İyun 2022, 14:55\nErmənilər Laçının Zabux kəndini tərk etməyə başladı?\n11 İyun 2022, 23:00


Anar Məmmədovun məşhur jurnalı bağlandı - Azinforum.az İnformasiya Portalı\nAna səhifə / İqtisadiyyat / Anar Məmmədovun məşhur jurnalı bağlandı\n” Azinforum.az ” AzNews.az-a istinadən xəbər verir ki, jurnalın işçilərinə artıq bu barədə məlumat verilib. Bildirilib ki, jurnal bundan sonra nəşr olunmayacaq. Həmçinin, işçilərə özlərinə yeni iş yeri tapmaları tövsiyə olunub. İşçilər artıq bu aydan etibarən ofisə getmirlər. Aldığımız məlumata görə, jurnalın bir neçə nömrəsi əvvəlcədən hazırlanıb və nömrələri nəşr olunub satışa buraxıldıqdan sonra redaksiyanın fəaliyyətinə son veriləcək.\nÖncəki Putinin hamıdan gizlədiyi anası – Araşdıranlar öldürüldü…\nNövbəti Nazim İmanovun institutu nə iş görür, hara baxır? – TƏNQİD


Qriqorçuk: “Siz bu yalanları hardan götürürsüz, niyə çalışırsız ki, nəsə uydurasız?” » Football-plus.az\nQriqorçuk: “Siz bu yalanları hardan götürürsüz, niyə çalışırsız ki, nəsə uydurasız?”\nBaxış Sayı:4 141\nOyundan sonra keçirilən ənənəvi mətbuat konfransında əvvəlcə qonaqların çalışdırıcısı Roman Qriqorçuk göründü.\n- Uşaqların hər birinə afərin. Çox çalışdılar. Hesab bizi qane etdiyi halda daha bir qol vurdular. Onların oyuna belə yanaşması məni çox sevindirdi. Paltardəyişmə otağında özlərinə də bunu dedim.\n- “Qarabağ”la son oyunda əsas heyətə güvənəcəksiz, yoxsa ehtiyat qüvvəyə meydana çıxmaq şansı yaradacaqsız?\n- Ehtiyat heyət söhbəti yoxdu. Kim hazır olacaqsa, o da meydana çıxacaq. Rəqibimiz "Qarabağ"dı. Çalışacağıq qələbə qazanaq. Bu görüş bizim üçün kubokun finalından öncə çox önəmlidi.\n- Düşünmürsüz ki, bu görüşdə ustalıq səviyyəsi daha çox rol oynadı?\n- Ustalığı və "Sumqayıt"la özümüzü müqayisə etmək istəməzdim. Ustalıq səviyyəmiz olduğu üçün yaradılan imkanlardan istifadə edib iki qol vurduq.\n- Filip Ozobiçi süni örtüyə görə oynatmadız?\n- Onun kiçik zədəsi var. Süni örtükdə oynaması məsləhət bilinmədi. Ancaq komanda ilə ümumi hazırlıqda iştirak edir. Durumuna qarşıdakı günlərdə aydınlıq gələcək.\n- Yuri Maksimovla münasibətlərinizin qaydasında olmadığı deyilir. Bunu Ukrayna mətbuatı da qeyd edir. Finalda məğlub olmaqdan qorxmursuz?\n- Bunlar yalan söhbətlərdi. Maksimovla münasibətlərimiz normaldı və heç bir soyuqluqdan söhbət gedə bilməz. Ukrayna mətbuatı nəyə görə belə yazmalıdı? Heç vaxt belə yazan olmayıb. Heç yerdə bunu görməmişəm (əsəbi formada danışır). Siz bu yalanları hardan götürürsüz, niyə çalışırsız ki, nəsə uydurasız? Xahiş edirəm, həmin yazını mənə göndərin. Bilirəm ki, Maksimov da bu sualınıza məhz belə cavab verərdi. Mənim həm sizə, həm də ukraynalı jurnalistlərə böyük hörmətim var. Ancaq belə yalanlar uydurub, ictimaiyyəti çaşdırmaq lazım deyil. Futbolda heç nədən qorxmaq olmaz. Şadam ki, "Qəbələ"nin baş məşqçisi kimi finalda oynayacam. Buna görə hər gün Allaha təşəkkür edirəm. Hər bir baş məşqçinin arzusudu ki, komandası ölkə kubokunun finalına yüksəlsin. Bu, komandam üçün çox vacibdi. Qələbə qazanmaq və maksimumu ortaya qoymaq istəyirəm.\n- "Qarabağ"a qarşı ciddi mübarizə aparacağınızı dediz. Belə olan halda oyunun Bakıda keçirilməsinə necə yanaşırsız?\n- Məndən fikir öyrənsələr, Bakıda oynamağa razı olduğumu söyləyəcəm. Çünki oyundan sonra mükafatlandırma olacaq. Bu barədə rəhbərliklə də söhbətim olub. Etirazım olmayacaq.\nQriqorçukun ardınca media nümayəndələri qarşısına Samir Abasov çıxdı. Komandasının məğlub olması azmış kimi, Avroliqaya vəsiqə uğrunda əsas rəqiblərinin qələbə qazandığını eşidən 40 yaşlı mütəxəssis çox əsəbi görünürdü.\n- Deyiləsi bir şey yoxdu. Nə deyəcəyimi bilmirəm. Hər şeyi özünüz gördüz. Neçə qol imkanını əldən verdik. Qol vurmaq üçün ürək lazımdı. Belə görüşlərdə topla birgə tora girmək lazımdı. Oyunçunun keyfiyyəti lazımi anda hər şeyi örtür. 32-33 yaşlı adama ötürmə verməyi öyrədə bilmərəm. Bunların bacarığı elə budu. Siyasət dəyişməsə, belə davam etsə, “5-ci yeri tutsaq, əla olar” deyirlərsə, bu komandadan bir şey gözləməyə dəyməz. Kimlərsə “Amil Yunanov niyə oynamadı” sualı verib, mənə onda hücumçuya xas keyfiyyət göstərsə, ürəyiniz nə istəsə, barəmdə yaza bilərsiz. Son 5 matçın diskini sizə verim, baxın. Görün Yunanov nə qədər səhvə yol verib. Bu günə kimi komandadan göndərdiyimiz futbolçular hardadı? Hamısı birinci divizionda belə əsas heyətə düşə bilmirlər. İndiki heyətin də yarısından çoxu belədi. Onları aşağı dəstəyə göndərsək, birinci divizionda çürüyüb qalarlar. Açıq deyirəm, belə futbolçularla uzaq yola çıxmaq qeyri-mümkündü. Mənə 11 legioner verərdilər, onda görərdiz ki, bu futbolçuların yeri haradı. Budu bizim Azərbaycan futbolu. Əfsuslar olsun ki, Dabomuz, Almeydamız yoxdu. "Kəpəz", "Səbail" və "Qəbələ" ilə oyunlarda yaxaladığımız fürsətlərdən yararlansaydıq, indi avrokuboklardaydıq. Bu düzgün olmayan strategiyanın badına şəhərimiz getdi.\n- "5-ci yerdə olsaz, əla nəticə sayılar" sözlərini kim demişdi?\n- Klubumuzun sabiq prezidenti Kamran Quliyev mövsümün əvvəlində mənimlə görüşdə “komandanın hazırkı potensialı 6-cı yerə uyğundu. Sonda 5-ci pilləni tutsaq, sevinəcəyik” demişdi. Mən isə “siz belə istəsəz də, mən özüm üçün çalışacam. Yer tutmaq istəyirəm” cavabını verdim. Lakin meydanda oynayan mən deyiləm. Qapıçı ilə təkbətək çıxıb, müdafiəçinin qorxusundan tələm-tələsik topdan canını qutarmaq istəyən oyunçudan nə gözləyəsən? Qapı önünə asma verə bilməyən futbolçuya nə deyəsən? Bütün bunları peşəkar komandanın baş məşqçisi başa salmalı deyil. Çempionat oyunlarına bir daha baxsaz, görəsiz ki, “Sumqayıt”ın əksər hücumları düşünülmüş formada olub. Yəni həftəboyu keçirilən məşqlərdə bunun üzrərində işləyirik. Ancaq yenə deyirəm, iki metrdən qapıya düşməmək artıq həmin futbolçunun zəifliyinin göstəricisidi.\n- Lisenziyalaşdırma Qrupunun “Kəpəz”lə bağlı qərarı bugünkü nəticələrə necə təsir etdi?\n- İcraiyyə Komitəsinin iclası mayın 20-dən sonra olsaydı, nə olacaqdı? Dünya dağılmayacaqdı ki? İndi "Kəpəz" gedib "Neftçi" və ya “Zirə” ilə necə oynasın? 2 turdan sonra nə qərar verirsizsə, verin də... Niyə bizimlə oyundan əvvəl bu qərarı vermirsiz? O istidə, saat 4-də biz “Kəpəz”ə qarşı oynayırıq. Fasilədə uşaqlara irad bildirmək istədim. Gördüm ki, Ehtiramın dodaqları ağappaqdı. İstinin təsirindən uşaqlar qaça bilmirdilər. Biz həmin oyunda qızıldan qiymətli 2 xal itirdik. Hələ Amilin yerdə qaldığı epizoda görə verilməyən penaltini demirəm. Bir neçə il öncə "Sumqayıt" mövsümün sonunda 12-ci yeri tutduğu halda premyer-liqada qalmışdı. İndi necə olur ki, "Kəpəz"i saxlamırsız? Bütün bunları görəndə istər-istəməz düşünürsən ki, hər şey “Neftçi” üçün hesablanıb.\n- Klubun strategiyasından narazılığınızı bildirdiz. Amma digər tərəfdən, müqavilənizi uzatdığınıza dair xəbərlər yayılıb...\n- 1 turdan sonra hər şey bəlli olacaq. İndi deyəcəyim hər bir söz futbolçularıma mənfi təsir edə bilər. Son oyunumuzdan sonra sizi maraqlandıran bütün suallara cavab verəcəm. Onsuz da bu günə kimi mediaya qarşı səmimi olmuşam.\n- Son turda nə baş verəcək?\n- Nə olacaqsa, olacaq.\n- "Zirə" ilə son turun matçına hansı motivasiya ilə çıxacaqsız?\n- Həyatında birinci dəfə Avroliqaya düşmək futbolçu üçün motivasiya deyil? 3-cü yerdə gedəndə bütün Azərbaycan “Sumqayıt”dan və onun oyunçularından danışırdısa, təsəvvür edin, Avropa Liqasına vəsiqə qazansaq, vəziyyət necə olacaq. Bəyəm bunu futbolçular bilmir, başa düşmür? Əlimizdən gələni edəcəyik ki, "Zirə"yə qalib gələk.\n- Konkret hansı futbolçulardan gözlədiyinizi ala bilmirsiz?\n- Heç kimin adını çəkməyəcəm. Son tur ərəfəsində bu yerinə düşməz.\nQriqorçuk tilsimi Qazaxıstanda qırdı\nCavid Hüseynov “Qarabağ”la oyunda 1 xala razıdı\nQriqorçuk “Astana”ya qayıdacaq\n“Astana”nın prezidenti Qriqorçuk xəbərini yalanladı\nƏhmədov: “Cavab matçında daha aqressiv oynayacağıq”\nQriqorçuk: “Penaltinin olduğu hətta kosmosdan görünərdi”\nQriqorçuk baxışda olan futbolçuları bəyənmədi\nÇexlərlə oyuna qələbə, almanlarla oyuna özümüzü göstərmək üçün çıxacağıq\nSamir Əliyev ilk turda “Qarabağ” və ya “Qəbələ” ilə qarşılaşmaq istəyir


Aİİ-nin təşkilatçılığı ilə respublika elmi konfransı keçiriləcək – AzerTimes\nAzərbaycan İlahiyyat İnstitutu (Aİİ) ölkə başçısının müvafiq sərəncamlarına uyğun olaraq, 05 may 2022-ci il tarixdə Şuşa şəhərinin 270 illiyinə həsr olunmuş “Milli-mənəvi və mədəni irsimizin təşəkkülündə Şuşa” mövzusunda respublika elmi konfransı təşkil edəcək. Konfransın məqsədi şəhərin milli-mənəvi və sosial-mədəni irsinin tarix, siyasət, ədəbiyyat, incəsənət, memarlıq, din və fəlsəfə kimi müxtəlif aspektlərdən araşdırılmasıdır. Bu istiqamətdə əsas vəzifə elmi tezis və məqalələrin nəşr olunaraq elmi-ictimai mühitə çatdırılmasıdır. Həmçinin aparılacaq elmi tədqiqat və müzakirələrə şərait yaratmaq, bu layihə çərçivəsində Azərbaycan İlahiyyat İnstitutu ilə Respublikanın digər elmi tədqiqat institut və mərkəzləri arasında əməkdaşlığı genişləndirməkdir.\nMəqalələr heç bir yerə təqdim edilməmiş yeni tədqiqatlar olmalıdır. Məqalələrin həcmi 6-15 səhifə, xülasələrin həcmi 200-250 sözdən ibarət olmalıdır. Məqalələrin mətni “A4” formatda, “12” ölçülü hərflərlə, yuxarıdan və aşağıdan 2 sm, soldan 3 sm, sağdan 1 sm məsafə ilə, 1 intervalla, Azərbaycan, türk və ya rus dillərində “Times New Roman” şriftində aşağıdakı elektron ünvana göndərilməlidir: [email protected] Təqdim olunan yazının əvvəlində məqalənin başlığından sonra müəllifin adı, soyadı, işlədiyi müəssisə, tutduğu vəzifə, elmi dərəcəsi (olduğu təqdirdə) və müəllifin elektron poçt ünvanı göstərilməlidir. Məqalənin əvvəlində müəlliflə bağlı məlumatdan sonra, məqalənin yazıldığı dildə xülasə və açar sözlər verilməlidir. Elmi araşdırmaların yazılma üsullarına uyğun olaraq, beynəlxalq standartlara cavab verən məqalələrdə giriş, ən azı, iki yarımbaşlıq və nəticə olmalıdır. Mövzu ilə bağlı elmi mənbələrə istinadlar vacibdir. Məqalədə istinadlar göstərildiyi yerdən sonra, mötərizədə müəllifin soyadı, nəşrin ili və səhifə nömrəsi sıra ilə verilməlidir; məs.: (Məmmədov 2007, 17-21).\nƏdəbiyyat siyahısında verilən hər bir istinad haqqında məlumat bu formatda yerləşdirilməlidir: müəllifin soyadı və adı; nəşr ili (il); kitab; məqalə; konfrans və digərlərinin tam adı (əgər varsa, tərcümə edənin adı və soyadı); nəşr edilən yer; nəşriyyatın adı. Məqalələrdə ən sonda səhifələr göstərilir. Ədəbiyyat siyahısı məqalənin sonunda verilməlidir. Xülasə və açar sözlər məqalənin yazıldığı dildən başqa iki xarici dildə, ədəbiyyat siyahısından sonra yerləşdirilməlidir. Hər bir xülasədə məqalənin adı, müəllifin adı, soyadı və elmi dərəcəsi (olduğu təqdirdə) tam göstərilməlidir. Məqalənin müxtəlif dillərdəki xülasələri bir-birinin eyni olmalı və məqalənin məzmununa uyğun gəlməlidir. Müəllif məqalənin keyfiyyətinə, göstərilən faktların dəqiqliyinə və digər məlumatlara görə cavabdehlik daşıyır.\nSonrakı xəbərTürkiyə və Ermənistan xüsusi nümayəndələrinin görüşü Azərbaycana nə vəd edir?\nƏvvəlki xəbərUkraynada işgüzar səfərdə olan Prezident İlham Əliyevin və Volodimir Zelenskinin geniş tərkibdə görüşü keçirilir


İspaniyada ulu öndər Heydər Əliyevin anadan olmasının 94-cü ildönümü ilə bağlı anma mərasimi keçirilib VİDEO - AZƏRTAC – Azərbaycan Dövlət İnformasiya Agentliyi\nMayın 10-da Azərbaycan Respublikasının İspaniya Krallığındakı səfirliyi tərəfindən Madrid şəhərində yerləşən Kolon Mərkəzində ulu öndər Heydər Əliyevin anadan olmasının 94-cü ildönümünə həsr edilən anma mərasimi keçirilib.\nMərasimdə Türkiyə, Qazaxıstan, Ukrayna, İran və Gürcüstanın bu ölkədəki diplomatik nümayəndəliklərinin rəhbərləri, İspaniyada işgüzar səfərdə olan Azərbaycanın mədəniyyət və turizm naziri Əbülfəs Qarayev, digər ölkələrin diplomatları, İspaniya ictimaiyyətinin, yerli kütləvi informasiya vasitələrinin təmsilçiləri və burada yaşayan azərbaycanlılar iştirak ediblər.\nVurğulanıb ki, xatirəsi xalqımız tərəfindən daim əziz tutulan Heydər Əliyevin qoyub getdiyi zəngin siyasi irs və təcrübə əsasında Azərbaycan dövləti daha da güclənir, bu siyasi kurs bu gün Prezident İlham Əliyev tərəfindən uğurla davam etdirilir. Bu gün beynəlxalq aləmdə nüfuzlu yeri olan Azərbaycan regionda aparıcı dövlət olmaqla bərabər, həm də bir çox mötəbər beynəlxalq tədbirlərə ev sahibliyi edir.\nDaha sonra mədəniyyət və turizm naziri Əbülfəs Qarayev çıxış edərək qeyd edib ki, ölkəmizin elə bir sahəsi yoxdur ki, orada Heydər Əliyevin diqqət və qayğısı hiss olunmasın. Azərbaycan mədəniyyətinin, incəsənətinin tanınmasında ümummilli lider Heydər Əliyevin rolu danılmazdır.\nƏbülfəs Qarayev Azərbaycanın zəngin mədəniyyətinin və tarixinin dünyada tanıdılması və təbliğ olunmasında Heydər Əliyevin siyasi irsinin davam etdirilməsinin böyük əhəmiyyəti olduğunu bildirib.\nTürkiyənin İspaniyadakı səfiri Ömər Önhon Heydər Əliyevi tarixi bir şəxsiyyət kimi dəyərləndirib, Azərbaycanın müstəqilliyinin qorunub saxlanılmasında və ölkələrimiz arasında əlaqələrin bugünkü yüksək səviyyədə olmasında müstəsna rolunu diqqətə çatdırıb.\nUlu Öndərin həyat və fəaliyyətini əks etdirən fotokompozisiyanın nümayiş olunduğu tədbirdə dahi bəstəkarlar Üzeyir Hacıbəylinin “Sənsiz” romansı və Qara Qarayevin “Yeddi gözəl” baletindən “Aişənin rəqsi” İspaniyanın “Joaquin Turina” adına Konservatoriyasının müəllimi, həmyerlimiz Nigar Əskərovanın pianoda ifası ilə mərasim iştirakçılarına təqdim edilib.\nAZERTAG.AZ :İspaniyada ulu öndər Heydər Əliyevin anadan olmasının 94-cü ildönümü ilə bağlı anma mərasimi keçirilib VİDEO\nÜmummilli lider Heydər Əliyevin anadan olmasının 94-cü ildönümü İsveçdə qeyd edilib


Kanalların çoxu ucuz reytinq ardınca qaçır - Aparıcı ilə müsahibə - 24media.az\nKanalların çoxu ucuz reytinq ardınca qaçır - Aparıcı ilə müsahibə\nGülər İsmayılova Avqust 6, 2021 12:52 0\n24media-nın bu dəfəki müsahibi İctimai Televiziyanın aparıcısı Nigar Sabirqızıdır.\n1.Televiziyaya gəlişiniz necə olub?\nTeleviziyanı uşaq yaşlarından sevmişəm. Hələ məktəb illərində aynanın qarşısına keçib qəzetlərdən yazıları oxuyurdum. Bir gün bu yazıları ekrandan tamaşaçılara çatdıracağımı xəyal edirdim. Bunun üçün isə dövrün diktorlarını izləyir, onların diksiyalarına, davranışlarına xüsusi diqqət yetirirdim. Bir dəfə “Azərbaycan dili və ədəbiyyatı”nı tədris edən müəllimimiz “Gələcəkdə hansı peşənin sahibi olmaq istəyirsiniz?” mövzusunda inşa yazmağı tapşırmışdı. Mən diktor olmaq istədiyimi qeyd etmişdim. Həmin tapşırıqdan 5/5 almışdım. Müəllim mənim bu qiyməti aldığımı bütün sinfə elan etdi, heyranlıqla hər kəsə mənim arzumu dedi və bildirdi ki, sən arzuna mütləq çatacaqsan. Çünki “Azərbaycan dili” fənnini çox sevirdim. Məktəbi bitidikdən sonra yolum Azərbaycan Radiosundan düşdü. Uzun müddət orada çalışdım. Daha sonra isə fəaliyyətimi İctimai Televiziya və Radio Yayımları Şirkətində davam etdirdim. Televiziya ilə tanışlığım da elə burda başladı. Əvvəl xəbərlərin, sonra isə ictimai-siyasi proqramların aparıcısı oldum. Müəllifi olduğum verilişlər də var.\n2.Yaxşı aparıcı olmaq üçün nələrə xüsusi diqqət yetirmək lazımdır?\nYaxşı aparıcı olmağın vacib şərtləri var. Birincisi, hər sahədə olduğu kimi bizim sahədə də uğur qazanmaq istəyirsənsə, ilk növbədə bu peşənin vurğunu olmalısan. Amma bu da yeganə şərt deyil. Bu gün təəssüf ki, sadəcə efirdə görünmək və ya tanınmaq üçün aparıcı olmaq istəyənlərin, bu ixtisasa təsadüfi gələnlərin sayı çoxdur. Bəzən ekranı gözəllik müsabiqəsi ilə səhv salırlar. Təbii ki, aparıcının yaxşı görünüşü olmalıdır, amma təkcə gözəllik onu xilas etməyəcək. Tamaşaçı gözəlliyə 2-3 gün baxa bilər. Əgər yaxşı diksiyası, inandırıcı səs tonu, xəbər anlayışı yoxdursa, bunu tamaşaçı dərhal hiss edir. Yaxşı aparıcı olmaq üçün daim öz üzərində çalışmalısan. Çoxlu oxumaq, ölkədə və dünyada baş verənlərdən xəbərdar olmaq, nəyi necə çatdıracağını bilmək mühümdür. Aparıcı redaktor və ya başqa birinin şəxsin yazdığı mətn və sualla efirə çıxanda, mövzudan xəbərsiz olduğu diqqətdən qaçmır. Belə olanda aparıcı izləyicinin gözündən düşür.\n3.Karyeranızın ilk günləri ilə müqayisədə hazırda nə kimi fərqliliklər var?\nKaryeramın ilk günü ilə bu gün arasında yerlə göy qədər fərq var. Mən işə diktor kimi başlamışam. Yəni, başqalarının yazdıqlarını səsləndirməklə. Bu gün isə həftə ərzində baş verənlərin təhlil edildiyi İtv Xəbər Yekun verilişinin aparıcıyam. Yəqin ki, fərqi anlayırsız. Burda hər şeyi sən etməlisən. Mövzu seçimi, onun işlənmə forması, hansı məqamları qabartmağın vacibliyini sən özün müəyyənləşdirirsən. Müəllif verilişi xəbərdən fərqli olaraq sənə öz mövqeyini də ortaya qoymağa imkan yaradır. Bu işə mən son 3 ildə başlamışam. Heç bir iş asan deyil, amma qarşına məqsəd qoyursansa, hər şey alınır. Gündəlik proseslərlə tanış olmaq, rəsmiləri, önəmli şəxsləri tanımaq, onlara öz profillərinə uyğun suallar vermək, sualları verərkən onun nə qədər maraqlı olub-olmadığını anlamaq və ya aparıcı mətnində insanların demək istədiyini demək və sair. Bunlar təcrübə ilə əldə edilir. Proqram aparıcısı verilişi başqasının yazdığı mətn və ya suallarla aparmağı özünə rəva bilməməlidir. Belə olanda sənin uğur qazanmağın da mümkün deyil. Tamaşaçını heç bir halda aldada bilməzsən.\n4. Bir jurnalist olaraq Azərbaycan mətbuatının bu gününü necə dəyərləndirirsiniz?\nTəəssüf ki, Azərbaycan mətbuatı barədə ağızdolusu danışa bilmirəm. Mənim görmək istədiyim media bu deyil. Problemlər həddən artıq çoxdur. Mənə görə bu gün medianın ən böyük problemlərindən biri qeyri-peşəkarlıqdır. İndi hər kəs bir sayt açaraq özünü jurnalist elan edə bilir. Və ya ekranlara təsadüfi insanlar çıxır. Mən bunun səbəbini dəqiq deyə bilməsəm də, hər halda düşünürəm ki, bunun kökündə həm də bu işləri tanışlara, qohumlara, “öz adamına” həvalə etmək dayanır. Belə olanda nəticəni görürük. Şəhid ailələrindən çəkiliş müqabilində pul tələb edən “jurnalistləri”, mətbuatı bir-birlərini təhqir etmək meydanına çevirənləri, başqasının xəbərini istinadsız yayanları, "copy-paste"ları görəndə medianın bu gün hansı vəziyyətdə olduğunu bilmək olur. Təəssüf ki, bu gün mediada sözünü, mövqeyini pula satanlar az deyil. Bəlkə də buna görədir ki, bəzi qurumlara müraciət edəndə onlardan kobud cavab alırıq. Bəzi məmurlar elə hesab edir ki, bütün mətbuat işçilərini pulla satın almaq mümkündür. İş o yerə çatır ki, mövcud problemləri göstərməmək və ya məsələni sırf onların istədiyi kimi göstərmək üçün mediaya ya pul təklif edənlər, ya da hədə-qorxu gələnlər də olur. Yəni, mətbuatın əsas problemlərindən biri də budur. Dövlət qurumlarının əksəriyyəti mediaya açıq deyil. Əgər bir jurnalist hansısa məsələyə münasibət öyrənmək üçün günlərlə bir qurumun açıqlamasını gözləyirsə, mətbuatın yaxşı vəziyyətindən danışmaq çətindir. Amma Medianın İnkişafı Agentliyinin yaranması məndə bu sahədə inkişafın olacağına ümid yaradır. Son zamanlar islahatlar aparılmasına başlanılması sevindiricidir. Həm bu islahatlar, həm də media haqqında yeni qanunla mətbuatdakl qeyri-peşəkarlığa, neqativ hallara son qoyulacağına, bəzi məmurların isə mediaya daha hörmətlə yanaşacağına ümid edirəm.\n5.Ən çox hansı janrda əsərlər oxumağı sevirsiniz?\nKitab oxumağı çox sevsəm də, təəssüf ki, işimin çoxluğu ilə əlaqədar mütaliəyə lazımi vaxt ayıra bilmirəm. Romanları çox sevirəm. Poeziya vurğunuyam. Bir zamanlar özüm də şeirlər yazmışam. Amma bir müddət sonra dayandırmışam. Yəqin ki, televiziya mənə ədəbiyyatdan daha yaxın gəlib. Ümumiyyətlə, nəyisə oxuyanda və ya izləyəndə orda həyata dair nəsə tapmaq istəyirəm. Ən sevdiyim əsər Hüqonun “Səfillər”idir. Mənə görə insanın həyatla mübarizəsinin ən mükəmməl təsviridir. Mən o əsəri oxuyarkən göz yaşlarımı saxlaya bilməmişəm. İllər əvvəl oxusam da, hələ də yaddaşımdan silinməyib. Oxuyarkən ağladığım daha bir kitab isə Xalid Hüseyninin “Min möhtəşəm günəş” əsəri olub. Düşünürəm ki, bu kitab sadəcə Əfqanıstanda yox, bütün dünyada qadınların qarşılaşdığı çətinlikləri göstərir.\n6. Sizin fikrinizcə, televiziya məkanında nə dəyişməlidir?\nTV məkanında şouya, əyləncəyə yox, ağıllı verilişlərə üstünlük verilməsini istərdim. Təəssüf ki, bu gün əksər kanalların efiri ya mətbəx verilişləri, ya əyləncə proqramları, ya da insanların dərdləri üzərində qurulan şoularla doludur. Bu gün kanalların çoxu ucuz reytinq ardınca qaçır. Nəticədə tamaşaçının zövqü korlanır. İstərdim ayrı-ayrı fərdlərin yox, bütövlükdə cəmiyyətin problemlərini işıqlandıran verilişlərin sayı çox olsun. Eləcə də intellektual verilişlərin sayının artması yaxşı olardı. Bu mənada İctimai Televiziya digərlərindən çox fərqlənir. Bu gün biz izləyicilərə onların görmək istədiyini göstərməyə çalışırıq. Həm məlumatlandırırq, həm maarifləndirirk, həm də əyləndiririk. Əyləndirmək özü də bir səviyyə tələb edir. Düşünürəm ki, Baş direktorumuz Balakişi Qasımovun rəhbərliyi ilə İctimai Televiziya bu işin öhdəsindən layiqincə gəlir.\n7.Xəbər aparıcısı olmağın üstünlükləri nələrdir?\nXəbər aparıcısı olmağın üstünlüyü odur ki, sən ölkədə və dünyada baş verənlərdən anında xəbər tutursan. Bunun üçün isə gün ərzində çoxlu xəbər oxumalısan, məlumatlanmalısan, nəyin niyə baş verdiyini təhlil etməlisən. Azərbaycanda xəbər aparıcıları daha çox diktor funksiyasını yerinə yetirir. Mən bunu tənqid kimi demirəm. Xəbər aparıcısı mövqe bildirməməlidir. Ona görə də burda mən xəbər aparıcılarını tənqid etməkdən çox uzağam. Amma düşünürəm ki, başqasının yazdığını da maraqlı təqdim etmək olar. Bunu isə mən əksər xəbər aparıcılarında görmürəm. Çoxları süjeti müxbirin yazdığı formada və ya çox bəsit şəkildə təqdim edir. Məncə, adi mətnə də maraq qatmaq olar. Bu, aparıcının düşüncəsindən asılıdır. Maraq qatmaq deyəndə isə heç bir halda artlq əl-qol hərəkətlərini nəzərdə tutmuram. Mənə elə gəlir ki, xəbər aparıcısı müəyyən müddətdən sonra profilini dəyişməlidir. Yəni, ictimai-siyasi və ya müəllif verilişi aparmalıdır. Çünki eynilik izləyicini yora bilər. Hər halda bu mənim subyektiv fikrimdir.\n8. Azərbaycan telekanallarında hansı proqramları bəyənirsiniz?\nVaxt darlığından televiziyaları izləmək imkanım çox az olur. Amma İctimai Tv-də efirə gedən bir neçə veriliş var ki, onlara baxıram. Öz profilimə uyğun verilişləri, xüsusilə “Diqqət Mərkəzi Yekun” verilişini izləyirəm. İntellektual verilişləri sevirəm. “Çto, qde, koqda?” və “Əlaçı” verilişlərini qaçırmamağa çalışıram. Bir də aparıcı Fatehin təqdimatında verilişlərə baxmağı sevirəm.\n9. Televiziyada çalışmağa başlayanda kimləri örnək aldınız?\nÜmumiyyətlə, bu sahədə fəaliyyətə başlayanda çoxlarından nümunə götürmüşəm və dərs almışam. Keçmiş diktorlara baxaraq bu işi sevmişəm. Ən sevdiyim diktor isə Roza Tağıyeva olub. Azərbaycan Radiosunda işləyərkən müəllimim diktor Muxtar Əliyev idi. O mənə vurğuları düzgün vurmağı, hər mətnin özünəməxsus oxunuş tərzi olduğunu öyrədib. Onu rəhmətlə anıram. Bu gün örnək aldığım insanlar var. Kimin təcrübəsi məndən daha çoxdursa, ondan nəsə öyrənməyə çalışıram.\n10. Jurnalistikayla bağlı ən böyük arzunuz nə olub?\nXəbər aparıcısı olanda çox arzulayırdım ki, Qarabağımızın işğaldan azad olunması xəbərlərini çatdırım. Xəbər aparıcısı kimi olmasa da, analitik veriliş aparıcısı kimi bu arzuma çatdım. Vətən müharibəsi günlərində hər saat “Diqqət mərkəzi”, hər günün sonunda isə “Diqqət Mərkəzi Yekun” verilişləri ilə izləyicilərin qarşısında oldum və o tarixi günlərin sevincimi onlarla paylaşdım. Müharibə bitdikdən sonra isə arzum o idi ki, işğaldan azad olunmuş Qarabağa səfər edim və oradan veriliş hazırlayım. Bu arzuma da çatdım. Bir neçə gün əvvəl Şuşaya ezam olundum. Burada Türkiyə Böyük Millət Məclisinin sədri Mustafa Şentopdan müsahibə aldım, həmçinin Şuşaya köçürülən ilk ailələrdən reportaj hazırladım. Mən İTV-nin Şuşaya ezam olunan ilk qadın əməkdaşıyam. Allaha şükr edirəm ki, arzularıma çatıram. İndi isə arzum ata yurdum Kəlbəcərə səfər etmək və oradan reportajlar hazırlamaqdır. İnanıram ki, bu istəyim də reallaşacaq.\n11.Bəzən jurnalistlərin nitqində qüsurlar müşahidə olunur. Sizin bu məsələ ilə bağlı fikirlərinizi necədir?\nBəzi aparıcıların qüsurları göz önündədir. Sözləri düzgün tələffüz etməmək, vurğunu düzgün vurmamaq, xarici sözlərdən istifadə etmək diqqətçəkən qüsurlardır. Bəzi aparıcılar isə, ümumiyyətlə, Azərbaycan dilində düzgün danışa bilmirlər. İntellektual səviyyə də qənaətbəxş deyil. Əyləncəli proqram aparmaq özü də intellekt tələb edir. Təəəsüf ki, bu gün əksər kanallarda apacının qabiliyyəti və peşəkarlığı ikinci plandadır. İndi bəziləri üçün meyarlar tam başqadır. Düşünürəm ki, özünə hörmət edən aparıcı özündə qüsurları görməli və bunları aradan qaldırmağa çalışmalıdır.\n12. Sonda isə gənc jurnalistlərə nə məsləhət görürsünüz?\nHər şeydən əvvəl bu işi sevməlidirlər. Bilməlidirlər ki, uğur qazanmaq asan başa gəlmir. Kiminsə hesabına əldə olunan “uğur” isə müvəqqətidir. İnsan hər şeyə öz əməyi, zəhməti ilə nail olmalıdır. Həyat mübarizədir. Qarşınıza çıxan çətinliklər sizi qorxutmasın. Özünüzə inanın və yolunuza davam edin. Bir gün mütləq uğur özü gəlib sizi tapacaq. Yetər ki, işinizi sevgi və vicdanla yerinə yetirəsiz.\nTokio-2020: Rafael Ağayev ikinci döyüşündə də qələbə qazanıb\nRuslan ABBAS Avqust 10, 2020 0\n“Ayağa qalxanda qolumun yerə düşdüyünü gördüm” - qazi ilə...\nRəqsanə İBRAHİMZADƏ Yanvar 9, 2021 0\nLəman QAFAROVA Aprel 21, 2020 0